title: Tamara Taylor

text: Taylor on myös vieraillut useissa suosituissa televisiosarjoissa, muun muassa "NCIS Rikostutkijat", "Num3rot", "Lost", "", "Ilman johtolankaa", "Viiden juttu" ja "Dawson's Creek". Hän esitti Debrah Simmonsia vuoden 2005 romanttisessa komediassa "Diary of a Mad Black Woman" ja pienen roolin elokuvassa "Serenity".


title: Tamara Taylor

text: Taylor esiintyi ensimmäisen kerran tv-sarjassa "Bones" toisen kauden ensimmäisessä jaksossa "Pois raiteilta" esittäen tri Camille Saroyania. Kauden kuudessa ensimmäisessä jaksossa, hän esiintyi vierailevana tähtenä. Jaksossa seitsemän, "Kultakutri" hänet lisättiin päähenkilöksi.


title: Sky Blue FC

text: Sky Blue FC on vuonna 2007 perustettu yhdysvaltalainen jalkapalloseura, joka pelaa naisten NWSL-liigassa. Seuran kotipaikka on Piscataway, New Jersey. Kausina 2009–2011 joukkue pelasi naisten WPS-ammattilaisliigassa ja voitti liigamestaruuden kaudella 2009.


title: Sky Blue FC

text: Sky Blue FC:n päävalmentajana toimi alkukauden 2010 Pauliina Miettinen. Hänellä oli apuvalmentajanaan Anne Parnila.


title: Gravity of Light

text: Gravity of Light on Tarotin kahdeksas studioalbumi, joka julkaistiin 10. maaliskuuta 2010.


title: Gravity of Light

text: Sävellys: Marco Hietala, Zachary Hietala ja Janne Tolsa, ellei toisin mainita. Sanoitus: M. Hietala. Sovitus: Tarot.


title: John Francis Daley

text: John Francis Daley (s. 20. heinäkuuta 1985) on yhdysvaltalainen televisio- ja elokuvanäyttelijä, käsikirjoittaja sekä ohjaaja. Näyttelijänä hänet tunnetaan kenties parhaiten rooleistaan Sam Weirinä NBC:n komediadraamassa "Freaks and Geeks" vuosina 1999–2000 ja Lance Sweetsinä rikossarjassa "Bones" vuosina 2007–2014.


title: John Francis Daley

text: Daley on käsikirjoittanut Jonathan Goldsteinin kanssa muun muassa elokuvat "Kaameat pomot" (2011), "The Incredible Burt Wonderstone" (2013) ja "" (2017). Heinäkuussa 2015 sai ensi-iltansa kaksikon oman käsikirjoituksensa pohjalta ohjaama elokuva "Loma". Kaksikko valittiin ohjaamaan Worlds of DC:hen sijoittuva Salaman sooloelokuva "Flashpoint".


title: John Francis Daley

text: Daley soittaa kosketinsoittimia ja laulaa yhtyeessä Dayplayer.


title: John Francis Daley

text: Daley syntyi Wheelingissä, Illinoisissa näyttelijä R. F. Daleylle ja pianon soiton opettajalle Nancy Daleylle. Daley on esiintynyt lukuisissa tuotoksissa yhdessä isänsä kanssa.


title: John Francis Daley

text: Daley on näytellyt yhdeksänvuotiaasta lähtien, jolloin hänet valittiin nuoren Tommyn rooliin Broadway-hittiin "The Who’s Tommy". Hän esitti Sam Weiriä televisiosarjassa "Freaks and Geeks" ja on siitä lähtien työskennellyt televisiosarjoissa kuten "The Geena Davis Show", "Käytäväpeliä", "Regular Joe", "Kitchen Confidental", "Amyn lailla" ja "Spin City".


title: John Francis Daley

text: Vuonna 2001 Daley ohjasi lyhytelokuvan "What Babies Do" ja kirjoitti sekä näytteli komediassa "Friday Night". Vuonna 2005 Daley näytteli elokuvassa "Waiting – luuserit liemessä" ja FOXin tilannekomediasarjassa "Kitchen Confidental". Vuonna 2007 Daley liittyi FOXin draamasarjan "Bones" näyttelijäkaartiin, jossa hän esitti psykologi Lance Sweetsiä.


title: Eduskuntapuolue

text: Eduskuntapuolue on puolue jolla on kansanedustaja Suomen Eduskunnassa. Puolueen kansanedustajat muodostavat tällöin puolueen eduskuntaryhmän. Normaalisti osa eduskuntapuolueista kuuluu myös Suomen hallitukseen, jolloin niitä kutsutaan myös hallituspuolueiksi. Loput eduskunnassa olevat puolueet ovat oppositiossa. Eduskunnassa voi lisäksi periaatteessa olla myös puolueisiin kuulumattomia kansanedustajia.


title: Eduskuntapuolue

text: Muista puoluerekisteriin merkityistä puolueista poiketen eduskuntapuolueet saavat valtion budjetista maksettavaa puoluetukea. Niiden kannanotot yleensä myös huomioidaan tiedotusvälineissä paremmin kuin muiden puolueiden.


title: Eduskuntapuolue

text: Nykyiset eduskuntapuolueet ovat:


title: Jay Sean

text: Kamaljit Singh Jhooti (punjabiksi ਕਮਲਜੀਤ ਸਿੰਘ ਝੁੱਟੀ, s. 26. maaliskuuta 1981 Hounslow, Lontoo, Britannia), tunnetaan paremmin taiteilijanimellään Jay Sean, on englantilainen R&B-laulaja ja lauluntekijä, jonka vanhemmat ovat intialaisia. Hänet tunnetaan parhaiten "Down"-kappaleestaan, jossa vierailee Lil Wayne ja joka nousi syksyllä 2009 Billboard Hot 100 -listan kärkipaikalle kahdeksi viikoksi.


title: Philip Winchester

text: Philip C. Winchester (s. 24. maaliskuuta 1981) on yhdysvaltalainen näyttelijä.


title: Philip Winchester

text: Philip C. Winchester valmistui Belgradin High School Belgradissa, Montanassa vuonna 1999. Hän on tunnettu rooleistaan ministeriön Mayhem (Ministry of Mauhem), Patriot, Hi-Line, LD 50 tappava annos, Thunderbirds, CSI: Miami, Kuningas Lear, Flyboys, unissani (in my sleep), Heart of the Earth , ja Shaking Dream Land.


title: Philip Winchester

text:
Vuonna 2008 hän näytteli Robinson Crusoe:ta NBC:llä seikkailudraama-sarja Crusoe. (Suomessa elokuvaa näyttää Nelonen)
Vuonna 2009 hän näytteli Maneateria, Lifetime mini-sarjassa pääosissa Sarah Chalke. Hän myös esittää tulevassa trillerissä, Unissani, ja Syfya, minisarjassa Alice. Vuosina 2010 - 2015 Winchester esiintyi Strike Back- sarjassa.


title: J. J. F. Perander

text:
Johan Julius Frithiof Perander (15. marraskuuta 1838 Lestijärvi – 28. joulukuuta 1885 Helsinki) oli suomalainen filosofi, professori ja kirjailija.
Peranderin vanhemmat olivat kappalainen Johan Perander ja Charlotta Haraldsdotter Nauklér. Hän pääsi ylioppilaaksi 1858 Kuopiosta ja valmistui filosofian maisteriksi 1864, lisensiaatiksi 1878 ja tohtoriksi 1879. Peranderin ensimmäinen väitöskirja vuodelta 1870 käsitteli Hegelin valtiokäsitettä. Hän teki vielä 1878 väitöskirjan Aristoteleen ihannevaltiosta ja 1883 kolmannen väitöskirjan Johann Friedrich Herbartin kasvatusfilosofiasta.


title: J. J. F. Perander

text: Perander toimi Helsingin yliopistossa 1870–1879 filosofian dosenttina, 1880–1884 käytännöllisen filosofian ylimääräisenä professorina ja 1884–1885 pedagogiikan ja didaktiikan professorina. Hän opetti myös Helsingin normaalikoulussa ja suomalaisessa alkeisopistossa latinaa, kreikkaa, suomea, filosofiaa ja psykologiaa.


title: J. J. F. Perander

text: Perander käsitteli kirjoituksissaan anarkistifilosofi Pierre-Joseph Proudhonia ("Yhteiskunta uutena aikana", 1866), Adam Smithin yhteiskuntateorioita sekä John Stuart Millin yhteiskunnallista filosofiaa ("J. S. Millin yhteiskunnallinen filosofia", 1879). Peranderin vuonna 1866 Kirjallisessa kuukausilehdessä julkaisema artikkeli "Yhteis-kunta uutena aikana" oli ensimmäinen merkittävä suomenkielinen filosofinen kirjoitus.


title: J. J. F. Perander

text: Otteina tästä kirjoituksesta kaksi näytettä:


title: J. J. F. Perander

text:
"Ihmisen elämän pyrkimys jakaantuu moniin kohtiin, joissa on jokaisessa erityiset voimansa ja asetuksensa. Yhteis-kunnan elämä on laadultaan toinen, kuin perheen, valtion ja kirkon elämä. Valtiossa kansa havaitsee asemansa maailman historiassa toisia kansoja kohden. Valtiossa siis emme taistele toinen toisemme rinnalla, vaan olemme yhtyneet samaan olentoon, jonka syvissä helmoissa nautitsemme maailmallisen elämän suurimpia ihastuksia. Yhteiselämässä sitä vastoin juuri tämä taisteleminen on näkyvin kohta. Sillä tämän elämän ainehina on "omaisuus, työ" ja "hankinto"."
"Franskan vallan-kumouksen jälkeen yhteiskunnallinen olento on, erkanemalla kansojen muista oloista, ahkerasti pyrkinyt näyttämään erityistä luontoansa ja voimaansa. Että tämä olento etenkin tällä ajalla paljasti itsensä, siihen on syynä se että kumouksen kautta oikeuden tunnot tempaisivat itsensä erilleen kansain tapojen tunnoista. Tätä oikeuden-istuntoa on yhteiselämä varsin lähellä. Perhe-elämä ihanuus sitä vastoin vaatii alallansa juuri tämän oikeuden-tunnon peittymisen luonnollisen innon hartauteen."


title: Sibeliuksen puisto

text: Sibeliuksen puisto on puistoalue Helsingin Taka-Töölössä Seurasaarenselän ja siihen liittyvän Humallahden rannalla. Se on kasvillisuudeltaan monipuolinen maisemapuisto, ja siellä on myös presidentti Mauno Koiviston 60-vuotispäivän kunniaksi vuonna 1983 istutettu visakoivikko. Puistossa on myös pieni keinotekoinen lampi.


title: Sibeliuksen puisto

text: Puisto rajoittuu lännessä rantaa pitkin kulkevaan Merikannontiehen, jonka toisella puolella sijaitsevassa niemessä on Toivo Kuulan puisto ja Helsingin soutustadion. Vilkasliikenteinen Mechelininkatu jakaa puiston kahtia. Puiston eteläreunassa Mechelininkadun varrella sijaitsee Suomen vanhin toiminnassa oleva minigolfrata, teekkareiden ylläpitämä Sibeliuspuiston minigolf. Idässä Välskärinkatu erottaa Sibeliuksen puiston viereisestä Topeliuksen puistosta.


title: Sibeliuksen puisto

text: Puistossa sijaitsee Eila Hiltusen vuonna 1967 veistämä Sibelius-monumentti. Lisäksi Mechelininkadun toisella puolella on Aarre Aaltosen Kalevala-aiheinen veistos Ilmatar ja sotka.


title: Sibeliuksen puisto

text: Nykyisen Sibeliuksen puiston alueella sijaitsivat 1800-luvulla Bråvalla-, Kinnekulla- ja Miramar -nimiset huvilat.. Bråvallan huvilan päärakennus on edelleen jäljellä puiston pohjoislaidalla. Siinä toimi vuoteen 2011 saakka päiväkoti Piilopirtti, mutta vuonna 2016 kaupunki myi rakennuksen asuintaloksi. Myös Villa Humlevik eli Pauligin huvila puiston etelälaidalla on edelleen jäljellä, ja on nykyisin kaupungin nuorisoasiainkeskuksen käytössä.


title: Sibeliuksen puisto

text: Kun Töölö vuonna 1906 asemakaavoitettiin, myös nykyinen puistoalue suunniteltiin jaettavaksi rakennuskortteleiksi, mutta vuonna 1916 se päätettiin muuttaa puistoksi. Aluksi puiston nimenä oli Humallahden puisto. Nykyisen nimensä se sai vuonna 1945 säveltäjämestari Jean Sibeliuksen 80-vuotispäivän kunniaksi. Kaksikymmentä vuotta myöhemmin myös Mannerheimintieltä Mechelininkadulle, puiston laidalle johtavan entisen Kammionkadun nimi muutettiin Sibeliuksenkaduksi.


title: Stella by Starlight

text: ”Stella By Starlight” on musiikkikappale vuoden 1944 Hollywood-elokuvasta "Kutsumattomat vieraat". Kappaleen sävelsi Victor Young ja se esiintyi elokuvassa instrumentaalina. Ensin se soi alkutekstien taustalla, ja toisen kerran Ray Millandin esittämä päähenkilö soitti sitä serenadina Gail Russellin esittämälle Stellalle. Yleisö piti kappaleesta niin paljon, että kaksi vuotta myöhemmin Young sovitti sen lauluksi. Sanat kirjoitti Ned Washington, joka oli aiemmin työskennellyt Disneyn studioilla ja voittanut vuonna 1940 Oscarin kappaleella ”When You Wish Upon a Star” (”Tähti toiveen toteuttaa”) elokuvasta "Pinocchio".


title: Stella by Starlight

text: Charlie Parker levytti ensimmäisen jazzversion tammikuussa 1952. Nykyään kappale on yksi useimmin levytetyistä jazzstandardeista. Sen ovat levyttäneet muun muassa Harry James, Frank Sinatra, Axel Stordahl, Stan Getz, Bud Powell, Stan Keaton ja Miles Davis.


title: Stella by Starlight

text: Kappaleen rakenne on aikajaksolle epätyypillinen A1 B C A2, ja musiikissa on vaikutteita Sergei Rahmaninovin sävellyksistä.


title: Yoshikatsu Yoshida

text: Yoshikatsu Yoshida (, s. 30. lokakuuta 1941 Asahikawa, Hokkaidō) on japanilainen kilpauransa päättänyt vapaapainija, olympiavoittaja ja maailmanmestari.


title: Yoshikatsu Yoshida

text: Yoshida voitti vapaapainin sarjan 52 kg olympiakultaa kotikisoissaan Tokiossa 1964. Vuotta myöhemmin hän voitti maailmanmestaruuden Manchesterissa.


title: Tuntematon ystävä

text: Tuntematon ystävä on  Lars G. Thelestamin ohjaama suomalainen jännityselokuva vuodelta 1978. Elokuva perustuu Mauri Sariolan jännitysromaaniin "Susikoski virittää ansan" (1970), ja päähenkilöä, komisario Olavi Susikoskea, esittää Åke Lindman. Elokuva kertoo pariskunnasta, joka ottaa henkivakuutuksia erilaisille laitapuolen kulkijoille ja muille vähävaraisille ja sitten murhaa heidät. Tapahtumat sijoittuvat Helsinkiin ja Marokkoon. Elokuvan dialogi on osittain englanninkielinen.


title: Notícias

text: Notícias () on mosambikilainen portugalinkielinen sanomalehti. Sen päämaja sijaitsee Maputossa ja se ilmestyy päivittäin.


title: Notícias

text: Notícias perustettiin 15. huhtikuuta 1926. Notícias on Mosambikin merkittävin sanomalehti ja Diário de Mçambiquen ohella ainoa maan päivittäin ilmestyvistä sanomalehdistä. Notíciasin levikki on hieman alle 50 000. Sitä julkaisee Sociedade do Notícias, joka on Mosambikia hallitsevan Frelimo-puolueen jäsenten hallinnassa. Sociedade do Notícias julkaisee myös kahta muuta sanomalehteä.


title: Amatöörioppaat

text: Amatöörioppaat oli Yle Radio Suomen Olympiaradioon sisältyvä ohjelmasarja, jossa tutustuttiin olympiakaupunkiin urheilun ulkopuolisesta näkökulmasta. Olympialaisten aikana lähetettävissä ohjelmissa tutustuttiin kaupungin nähtävyyksiin, historiaan ja nykyelämään. Sarjaa ovat tehneet Petri Kejonen, Arto Teronen, Heikki Peltonen ja Jouko Vuolle.


title: Amatöörioppaat

text: Ensimmäisen kerran sarjaa tehtiin Ateenan olympialaisten aikana vuonna 2004, jolloin ohjelma oli nimeltään Amatöörioppaat Ateenassa. Ohjelman tekivät kanavajuontaja Petri Kejonen ja radion urheiluohjelmien päällikkö Arto Teronen. Idea ohjelmaan syntyi syksyllä 2004, kun Kejonen oli valittu juontajaksi Radio Suomen kisastudioon. Silloinen ohjelmapäällikkö Heikki Vuohelainen oli sanonut Teroselle, että hänen pitäisi viedä Kejonen tutustumaan Ateenaan ennen olympialaisten alkua. Lentokoneessa Petri Kejonen oli kysynyt Arto Teroselta, että mitä he oikein siellä Ateenassa tekevät, johon Teronen oli vastannut, että toimitaan nyt vaikka amatöörioppaina. Siitä syntyi idea Ateenan kaupungista kertovaan ohjelmasarjaan.


title: Amatöörioppaat

text: Talviolympialaisissa Amatöörioppaat olivat ensimmäisen kerran mukana Torinon olympialaisissa vuonna 2006, jolloin tehtiin ohjelma Amatöörioppaat Torinossa. Silloin Arto Teronen sai juontajaparikseen Heikki Peltosen.


title: Amatöörioppaat

text: Amatöörioppaat Pekingissä tehtiin vuonna 2008 Pekingin kesäolympialaisten aikaan, jossa toimittajat Arto Teronen ja Heikki Peltonen esittelivät kisakaupungin nähtävyyksiä ja tutkivat Kiinan historiaa ja kulttuuria.


title: Amatöörioppaat

text: Vancouverin olympialaisten aikana Teronen ja Peltonen tekivät ohjelman Amatöörioppaat Vancouverissa.


title: Amatöörioppaat

text: Kesällä 2012 Lontoon olympialaisissa ohjelman Amatöörioppaat Lontoossa tekijöinä olivat Arto Teronen ja Jouko Vuolle. He tutustuivat brittiläiseen kulttuuriin ja historiaan sekä Lontoon museoihin ja kauppoihin, muun muassa erääseen kaupungin vanhimmista pubeista, Sherlock Holmesiin ja sateenvarjokauppaan.


title: Amatöörioppaat

text: Amatöörioppaat tekivät olympialaisten kisakaupunkia tutuksi toistaiseksi viimeisen kerran Sotshin talviolympialaisissa. Amatöörioppaina Sotshissa toimivat Lontoon olympialaisten aikaisen sarjan tapaan Jouko Vuolle ja Arto Teronen.


title: Olga K

text:
Olga K (oik. Tuula Ketonen, s. 29. syyskuuta 1964 Kalajoki) on suomalainen radiotoimittaja.
Olga K aloitti radiouransa Mikkelin alueradiossa. Vuodesta 1990 hän juonsi Radiomafialla, muun muassa ohjelmia "Herätysjuhla", "Pressiklubi" ja "Timanttien jäljillä". Radiomafian lopettamisen jälkeen vuodesta 2003 hänellä oli nimikko-ohjelma YleQ:lla. YleQ:n lopetettua syksyllä 2006 hän työskenteli lyhyen aikaa Yle Radio 1 -kanavalla, mutta siirtyi tammikuussa 2007 tekemään Radio Aallon aamuohjelmaa. Syksyllä 2007 hänet palkittiin Radio Gaala -tapahtumassa vuoden radiojuontajana. Olga K juonsi "Aallon aamua" marraskuuhun 2011 asti. Hän palasi Yleisradioon vuoden 2012 alussa aloittaessaan Yle Puhe -kanavan aamujuontajana. Tammikuussa 2014 hän siirtyi Yle Radio Suomen juontajaksi.


title: Olga K

text: Ketonen on työskennellyt myös televisiossa. Vuosina 1997 ja 1998 hän juonsi yhdessä Jonni Aromaan ja myöhemmin Kari Kontion kanssa MTV3:n katukahvilatyyppistä "Punainen planeetta"-keskusteluohjelmaa. Kesällä 1999 hän juonsi Nelosen "Planeetta Plupu"-ohjelmaa.


title: Olga K

text: Ketonen oli raadin jäsenenä valitsemassa kaunokirjallisuuden Finlandia-palkinto-ehdokkaita vuonna 2011.


title: Olga K

text: Ketonen on naimisissa ja hänellä on kaksi poikaa.


title: Olga K

text: Ketosen käyttämän Olga K -taiteilijanimen kerrotaan saaneen alkunsa Otavan Opistosta, jossa opiskeltiin 1980-luvulla englantia roolihahmojen avulla. Ketosen rooli oli venäläinen vakoojatar Olga Kirilemko.


title: Lego Rock Raiders

text: Lego Rock Raiders oli maan alle sijoittuva, pääosin vuonna 1999 käynnissä ollut Legon tuotesarja.Sen tarina keskittyy vieraalla planeetalla energiakristalleja hirviöiden kanssa kilpaa keräävään Rock Raiders -ihmistiimiin. Rock Raiders jäi julkaisuvuotenaan Lego Star Wars-lisenssiteeman jalkoihin, eikä siksi menestynyt kovin hyvin.


title: Lego Rock Raiders

text: Rock Raiders on osa "Underground"-teemaa, jonka ainoa teema se oli pitkään. Vuonna 2009 julkaistiin siihen perustuva uusi Lego Power Miners -teema, jota pidetään toisena Underground-teemana.


title: Lego Rock Raiders

text: Rock Raiders, tarinan päähenkilöiden ryhmä, on palaamassa kotiin tuntemattomasta aurinkokunnasta. Matkan loppuvaiheilla heidän avaruusaluksensa, "LMS Explorer", ajautuu asteroidivyöhykkeeseen. Asteroidit sammuttavat aluksen suojakilven ja työntävät sitä kohti madonreikää. Kun Rock Raiders -jäsenet yrittävät paeta sen luota, he epäonnistuvat ja aluksen polttoaine kuluu loppuun. Alus ajautuu madonreikään ja siirtyy toiseen galaksiin.


title: Lego Rock Raiders

text: Vieraassa galaksissa joukkio lähtee lähimmälle planeetalle, planeetta U:lle, "LMS Explorerin" varaenergialla. Planeetalla on runsaasti energiakristalleja, joita voisi käyttää aluksen polttoaineeksi päästäkseen kotiin. Tämän vuoksi tiimi lähtee keräämään kristalleja.


title: Lego Rock Raiders

text: Maan alla on kuitenkin monia luonnollisia vaaroja: laavaa, sen aiheuttamaa eroosiota, ja maanvyöryjä. Lisäksi jotkut planeetan eläimistä ovat tehtävälle tuhoisia. Kivihirviöt sekä niiden sukulaislajit, jää- ja laavahirviöt, ovat vahvoja, ilkeitä olentoja, jotka syövät energiakristalleja ja limaetanat imevät kristalleja tyhjiksi energiasta.


title: Lego Rock Raiders

text: Lego Rock Raiders -setit (Brickset)


title: Televisão de Moçambique

text: Televisão de Moçambique (TVM) on Mosambikin kansallinen televisiokanava, joka on maan ainoa koko Mosambikin alueen kattava televisioverkko.


title: Televisão de Moçambique

text: Televisiotoiminta käynnistyi Mosambikissa vasta 1980, kun kokeellinen ensimmäinen televisiokanava käynnistyi. Tästä kanavasta kehittyi informaatioministeriön alaisuudessa myöhemmin TVM. TVM saa budjetistaan noin 60 % valtiolta, mutta kanavan kuluja katetaan myös mainoksilla. Noin kahdella kolmasosalla mosambikilaisista on mahdollisuus katsoa kanavaa.


title: Syväläiset

text: Syväläiset () ovat H.P. Lovecraftin luoma kuvitteellinen laji ja osa Cthulhu-mytologian laajaa erilaisten fiktiivisten olentojen kirjoa. Syväläiset esiintyvät ensi kerran Lovecraftin pienoisromaanissa "Varjo Innsmouthin yllä" (1931), mutta niiden kaltaisia olentoja kuvaillaan jo novellissa "Dagon". Syväläiset ovat kalamaisia olentoja, ulkoasultaan sekoitus ihmistä, kalaa ja sammakkoa, ja elävät valtamerien pohjalla. Ne muistuttavat ihmistä ainakin siinä määrin että pystyvät lisääntymään näiden kanssa.


title: Syväläiset

text: Lovecraft kuvailee syväläisiä "Dagon"-novellissaan, missä epäonninen päähenkilö löytää alttarin johon on kaiverrettu niiden kuvia:


title: Syväläiset

text: Pienoisromaanissa "Varjo Innsmouthin yllä" tarinan päähenkilö päätyy näkemään syväläiset henkilökohtaisesti:


title: Syväläiset

text: Syväläiset ovat vesieläimiä; ne kykenevät elämään myös pinnalla ja selviämään maalla jonkin aikaa, mutta ne viihtyvät paremmin syvällä meren pohjassa jossa ne uiskentelevat ja kävelevät kuolemattomina; vain väkivalta tai onnettomuus voi aiheuttaa niiden kuoleman. Ne ovat suurikokoisia humanoideja, muistuttavat suuresti ihmisiä, mutta niillä on kalan pää ja suomuinen vartalo. Niiden uskontoon kuuluu Dagon, Hydra ja Cthulhu -nimisten merihirviöjumalten palvonta. Lisäksi ne luovat ainakin veistoksin ja korkokuvin omaperäistä ja pahaenteisiä mielikuvia herättävää taidetta. Syväläisten vihollisia olivat salaperäiset muinaiset, jotka kuitenkin katosivat – muinaisten ikivanhalla taikuudella syväläisiltä voi kuitenkin edelleen suojautua.


title: Syväläiset

text: Ihmiset voivat palvoa syväläisiä ja tehdä niiden kanssa yhteistyötä: vastineeksi syväläiset ajavat rantaan niin suuria määriä kalaa, että niiden ihmiskumppanit voivat harjoittaa menestyksekästä kalastusta vailla huolia saaliin loppumisesta. Lisäksi syväläiset antavat erikoisia kultaisia koruja joihin on kuvattu syväläisiä ja muita meriaiheisia teemoja. Samanlaisia kuvia ne taiteilevat myös omiin temppeleihinsä. Niiden taiteen tyyli on hyvin erilainen kuin mikään ihmisten tuntema taiteen laji.


title: Syväläiset

text: Yhteistyössä toimiessaan ihmiset ja syväläiset pitävät rituaaleja vappuna ja pyhäinmiestenpäivänä. Lisäksi ihmiset suorittavat ihmisuhreja syväläisille. Tämän lisäksi syväläiset tahtovat lisääntyä ihmisten kanssa. Ihmisten ja syväläisten jälkeläiset ovat syntyessään tavallisen ihmisen näköisiä, mutta ajanoloon muuttuvat ensin hieman syväläisen näköisiksi ja lopulta täydellisiksi syväläisiksi ja laskeutuvat sitten kuolemattomina meren pohjaan muiden syväläisten joukkoon.


title: Syväläiset

text: Ensimmäisiä merkkejä syväläisiksi muuntumisesta ovat pullottavat silmät jotka eivät koskaan ummistu. Lisäksi korvat pienenevät ja pää muuttuu luiskaksi ja kaljuksi. Iho muuttuu kalpeaksi ja kaula alkaa muuttua kurttuiseksi – myöhemmin ilmaantuvat kidukset. Kulttuurit, joissa "syväläis-ihmisiä" on, yleensä piilottavat keski-iän paremmalle puolelle ehtineet ihmisensä muilta, jotta liian ilmeiseksi käynyt muutos ei paljastuisi. Jos ihminen kantaa niin paljon syväläisverta että tulee muuttumaan syväläiseksi, hän ei voi mitenkään tietää tätä ennen kuin näkee alkavan muutoksen, eikä silloinkaan välttämättä ymmärrä mistä on kyse, ellei sitä ole hänelle kerrottu. Muutosta ei voi pysäyttää muuten kuin kuolemalla ennen täydellistä muuntautumista, käytännössä tekemällä itsemurhan.


title: Syväläiset

text: Isä Dagon ja Äiti Hydra ovat syväläisten palvomia hahmoja, voimakkaita ja kuolemattomia hahmoja jotka ovat joko suuria muinaisia tai poikkeuksellisen mahtavia ja suurikokoisia syväläisiä. Yhdessä Cthulhun kanssa nämä ovat syväläisten palvomat kolme jumalaa. Myös jotkut ihmiset palvovat näitä jumalia, ja esimerkiksi Innsmouthissa toimii kultti nimeltä Dagonin valittu veljeskunta. Dagon itsessään on nimenä lainattu filistealaisten samannimisestä kalajumalasta; Lovecraftin novelli "Dagon" yhdistää Cthulhu-mytologian Dagonin suoraan filistealaisten Dagoniin.


title: Syväläiset

text: Dagon oli mahdollisesti ensimmäinen Cthulhu-mytologian jumaluus, jonka Lovecraft loi – ainakin Dagonin esitellyt novelli "Dagon" oli ensimmäinen Cthulhu-mytologiaa hahmotellut tarina.


title: Syväläiset

text: Henry Kuttner esitteli myös toisenlaisen Hydra-nimisen jumalan, joka kuuluu "Toisiin jumaliin". Se ei kuitenkaan liity mitenkään syväläisiin.


title: Syväläiset

text: Lovecraft mainitsi vain yhden syväläisten kaupungin, Y'ha-nthlein. Y'ha-nthlei sijaitsee Massachusettsin rannikolla, lähellä Innsmouthia. Se on suuri ja ihmeellinen kaupunki joka on rakennettu kyklooppimuuraustekniikalla ja monista pilareista. Kaupungin ikä on vähintään 80 000 vuotta.


title: Syväläiset

text: Muut kirjailijat ovat keksineet lisää syväläisten kaupunkeja. Brian Lumleyn keksintöjä ovat "Ahu-Y'hloa" Cornwallin rannikolla ja "G'll-Hoo" Surtseyn rannikolla lähellä Islantia.


title: Tabasaranin piiri

text: Tabasaranin piiri (, tabasaraniksi Табасаран район, "Tabasaran raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 801 neliökilometriä. Asukkaita on 54 400 henkeä (vuonna 2009).


title: Tabasaranin piiri

text: Tabasaranin piiri sijaitsee Džufudag-harjanteen itärinteillä Dagestanin kaakkoisosassa. Se rajoittuu Derbentin, Suleiman Stalskin, Hivin, Agulin ja Kaitagin piireihin.


title: Tabasaranin piiri

text: Piiriin kuuluu 22 maalaiskuntaa: Arak, Arkit, Burgankent, Darvag, Djubek, Džuldžag, Gjuhrjag, Gumi, Gurik, Halag, Hapil, Heli-Penžik, Hurik, Hutšni, Jersi, Kurkak, Kužnik, Maraga, Sirtytš, Tinit, Tšulat ja Turag. Hallinnollinen keskus on Rubas-joen varrella sijaitseva Hutšnin kylä. Kaikkiaan piirissä on 74 asutuskeskusta. Asukkaista 80 % on tabasaraneja ja 18 % azereja.


title: Tabasaranin piiri

text: Hutšnista on maantieyhteys tasavallan pääkaupunkiin Mahatškalaan, jonne on matkaa 180 kilometriä. Lähin kaupunki on 50 kilometrin päässä sijaitseva Derbent.


title: Tabasaranin piiri

text: Seudun pääelinkeino on maatalous, joka on erikoistunut karjanhoitoon sekä viljan, perunan, vihannesten, viinirypäleiden ja hedelmien viljelyyn. Teollisuutta edustavat matonkutomot ja maataloustuotteiden jalostuslaitokset.


title: Tabasaranin piiri

text: Nähtävyyksiä ovat Hutšnin lähellä sijaitseva ”Seitsemän veljeksen ja sisaren linna”, Kužnikin silta, Djurkin luola Hustilin kylän lähellä, vesiputoukset ja vanhat moskeijat.


title: Tabasaranin piiri

text: Paikallislehtenä ilmestyy tabasaraninkielinen "Tabasarandin ses" (”Tabasaranin ääni”).


title: Heikki Rantatupa Historialliset kartat

text: Heikki Rantatupa Historialliset kartat on suomalainen karttaportaali, johon Jyväskylän yliopisto on koonnut lähes 5 400 vanhaa karttaa eri puolilta Suomea vapaasti katsottavaksi ja kommentoitavaksi. Käyttäjät voivat lähettää myös omia harvinaisia karttojaan julkaistavaksi portaalissa.


title: Heikki Rantatupa Historialliset kartat

text: Portaali on saanut nimensä karttojen kokoajan, dosentti Heikki Rantatuvan mukaan, joka on tehnyt pitkän uran yliopiston historian ja etnologian laitoksessa. Karttoja on 1600-luvulta alkaen.


title: Heikki Rantatupa Historialliset kartat

text: Karttojen lisäksi sivustolla on tutkimuksia ja niitä täydentävää aineistoa, sekä tietoa maanmittauksesta.


title: Lego Adventurers

text: Lego Adventurers on Legon tuotesarja, jota valmistettiin vuosina 1998–2003. Sarjan teema muistutti Indiana Jones -elokuvia, ja sen minihahmot olivat arkeologi-seikkailiijoita.


title: Alex Brooks

text: Alexander ”Alex” Brooks (s. 21. elokuuta 1976 Madison, Wisconsin, Yhdysvallat) on yhdysvaltalainen jääkiekkopuolustaja, joka pelasi urallaan sekä Pohjois-Amerikassa että Euroopassa. NHL-liigassa hän pelasi 19 ottelua New Jersey Devilsissä ja 405 ottelua farmisarja AHL:ssä. Euroopassa Brooksin joukkueita olivat kahden kauden ajan SM-liigan Jokerit ja kauden ajan ruotsalainen Karlskrona HK. Jokereissa hän oli voittamassa kaudella 2001–2002 Suomenmestaruutta. Rightilta pelannut Brooks oli peruspuolustaja, joka ei loistanut pisteiden valossa, mutta joka oli vahva ja fyysinen sekä teki kovasti työtä. Brooks on pelannut yli 400 AHL-ottelua ja 19 NHL-ottelua.


title: Alex Brooks

text: Brooks siirtyi vuonna 1997 USHL:stä Wisconsinin yliopistojoukkueeseen. Hän voitti siellä WCHA:n mestaruuden heti ensimmäisellä kaudellaan. Brooks siirtyi kaudeksi 2001-02 Jokereihin kuukauden koeajan kautta. Hän teki runkosarjassa tehot 1+3=4 53 ottelussa ja keräsi 109 jäähyminuuttia. Brooks voitti Jokereissa mestaruuden ja oli olennainen osa joukkueen kovaa puolustusta.


title: Alex Brooks

text: Brooksia ei ikinä varattu NHL:ään. Kaudeksi 2002-03 hän siirtyi vapaana agenttina New Jersey Devilsin organisaatioon. Brooks pelasi Devilsin organisaatiossa viisi kautta, mutta lähes kaikki pelit AHL:n Albany River Ratsissa ja Lowell Devilsissä. Kaudella 2005-06 hänestä tuli loppukaudeksi River Ratsin kapteeni, kun Pascal Rhéaume kaupattiin Phoenix Coyotesin organisaatioon.


title: Alex Brooks

text: Seuraavalla kaudella 2006-07 Brooks nostettiin New Jersey Devilsin kokoonpanoon, kun heillä oli loukkaantumisia puolustuksessa. Hän antoi 19 pelaamassaan NHL-ottelussa yhden maalisyötön. St. Louis Bluesia vastaan pelatussa ottelussa Brooks loukkasi jalkansa ja hän palasi farmiin. Brooks siirtyi elokuussa 2007 St. Louis Bluesiin, mutta hän pelasi koko kauden vain farmijoukkue Peoria Rivermenissä. Kausi 2008-09 kului Atlanta Thrashersin farmissa Chicago Wolvesissa.


title: Alex Brooks

text: Brooks palasi Jokereihin marraskuussa 2009. Brooks pelasi kauden 2009–2010 aikana Jokereissa yhteensä 26 runkosarja- ja pudotuspeliottelua. Hän ei saanut jatkosopimusta Jokereihin eikä pelannut kauden 2010–2011 alussa missään. Brooks teki lopulta tammikuussa 2011 sopimuksen Ruotsin kolmannella sarjatasaolla pelanneeseen Karlskronaan.


title: Alex Brooks

text: Brooks lopetti pelaajauransa vuonna 2011. Samana vuonna hän aloitti NHL-seura Chicago Blackhawksin kykyjenetsijänä.


title: Little Green Footballs

text: Little Green Footballs (LGF) on yhdysvaltalaisen Charles Johnsonin ylläpitämä poliittinen blogi. Ennen syyskuun 11. päivän iskuja Johnson, joka kuvaili itseään sanoin "melko lailla keskustavasemmistolainen ennen 9/11:ää", kirjoitti pyöräilystä, ohjelmoinnista ja verkkosivujen suunnittelusta. Terrori-iskujen jälkeen blogin painopiste vaihtui terrorisminvastaiseen sotaan, radikaaliin islamiin ja arabien–Israelin konfliktiin.


title: Little Green Footballs

text: Vuonna 2004 LGF valittiin "The Washington Postin" lukijaäänestyksessä parhaaksi kansainväliseksi blogiksi. Elokuussa 2006 Johnson todisti Reutersin valokuvaajan väärentäneen valokuvan, jossa Beirutin yllä on savua Israelin ilmavoimien pommitettua kaupunkia Libanonin sodan aikaan. Valokuvaaja Adnan Hajj oli lisännyt kuvaan lisää savua Adobe Photoshopin klooni-työkalulla, mikä oli herättänyt Johnsonin ja monien muiden mielenkiinnon.


title: Little Green Footballs

text: Johnson ilmoitti vuonna 2009 blogissaan, ettei halua olla tekemisissä konservatiivisen oikeiston kanssa, jota hän syytti "presidentti Obamaan kohdistuvasta vihasta, joka menee paljon hänen politiikkansa arvostelua pidemmälle, rasismia, vihapuhetta ja outoja salaliittoteorioita".


title: Little Green Footballs

text: Little Green Footballs oli yksi blogeista, jotka tutkivat Dan Ratherin väitteitä Killian-asiakirjojen aitoudesta.


title: Jihad Watch

text: Jihad Watch on amerikkalaisen Robert Spencerin ylläpitämä vastajihadistinen blogi. Blogi aloitti lokakuussa 2003.


title: Accademia di belle arti di Firenze

text: Accademia di belle arti di Firenze eli Firenzen taideakatemia on Firenzessä Italiassa sijaitseva taideakatemia. Se kuuluu vuonna 1563 perustettuun Accademia delle Arti del Disegnoon, joka oli Euroopan ensimmäinen taideakatemia, käytännössä myös ensimmäinen taideakatemia yleensä.


title: Accademia di belle arti di Firenze

text: Cosimo I de' Medici perusti Accademia delle Arti del Disegnon (aluksi nimi kuului Accademia e Compagnia delle Arti del Disegno) vuonna 1563 Giorgio Vasarin vaikutuksesta. Aluksi akatemia kokoontui Santissima Annunziatan kirkon luostarissa.


title: Accademia di belle arti di Firenze

text: Alkuperäisessä nimessä mainittu seura (Compagnia) oli laitos, johon jokaisen Toscanan alueella työskentelevän taiteilijan tuli liittyä, mutta akatemiaan kuuluivat silti vain Cosimon hovin etevimmät taiteilijat. Huomattavat akateemikot, kuten Michelangelo Buonarroti, Agnolo Bronzino, Benvenuto Cellini, Giorgio Vasari, Bartolomeo Ammannati ja Giambologna, nostivat instituution arvovaltaisuutta. Alkuvaiheessa oli itsestään selvää, että kaikki akatemian jäsenet olivat miehiä. Kun akatemia antoi myös Artemisia Gentileschille jäsenyyden, oli se naishenkilölle erityinen kunnia.


title: Accademia di belle arti di Firenze

text: Toscanan herttua Leopold II sääti vuonna 1784, että kaikkien Firenzen taidekoulujen tuli toimia samoissa tiloissa. Nimeksi tuli Accademia delle Arti del Disegno.


title: Accademia di belle arti di Firenze

text: Accademia di Belle Arti gallerioineen toimi yhä samoissa tiloissa Via Ricasolissa, aiemmassa luostarissa, mutta hallinto toimi Palazzo dell'Arte dei Beccaissa. Toscanan herttua liitti opetettavien taiteiden joukkoon myös musiikkikonservatorion ja taiderestaurointikoulun.


title: Accademia di belle arti di Firenze

text: Accademia di Belle Artissa ovat opiskelleet muun muassa Giovanni Fattori ja Amedeo Modigliani. Suomalaisista siellä ovat saaneet oppia muun muassa Erik Enroth, Yrjö Liipola, Ensio Seppänen ja Merita Koskimies.


title: Accademia di belle arti di Firenze

text: Accademia di Belle Artin galleriassa on ollut vuodesta 1873 lähtien Michelangelon "Daavid"-veistos. Sen sanotaan tulleen akatemiaan alun perin restauroitavaksi. Muitakin syitä siirrolle Piazza della Signorialta oli olemassa, kuten tarkoitus luoda Michelangelo-museo taiteilijan syntymän 400-vuotisjuhlan kunniaksi. Museoon olisi koottu alkuperäisiä veistoksia ja piirroksia. Nykyisin gallerian pieneen kokoelmaan kuuluu neljä Michelangelon keskeneräistä "Vanki"-veistosta, jotka oli tarkoitettu paavi Julius II:n hautamonumenttiin, ja myös keskeneräinen evankelista Matteusta esittävä veistos. Vuonna 1939 kokoelmiin liitettiin "Pietà"-veistos, joka löytyi Barberinin kappelista Palestrinan kaupungista, joskin ei ole varmaa, onko veistos Michelangelon tekemä.


title: Accademia di belle arti di Firenze

text: Kokoelmassa on Michelangelon ohella edustettuina muitakin huomattavia firenzeläisiä renessanssitaiteilijoita, kuten Paolo Uccello, Domenico Ghirlandaio, Sandro Botticelli ja Andrea del Sarto. Myös Giambolognan alkuperäinen kipsimalli "Sabiinitarten ryöstö -"veistoksesta kuuluu kokoelmiin. Lisäksi galleriassa on firenzeläistä gotiikan ajan maalaustaidetta ja venäläisten ikonien kokoelma.


title: Accademia di belle arti di Firenze

text: San Matteon sairaalan entisen kirkon tiloista löytyy Accademia di Belle Artin kirjasto. Kirjasto perustettiin vuonna 1801, ja siellä säilytetään alkuperäisiä, vuonna 1784 ja sen jälkeen tehtyjä kaiverruksia, käsikirjoituksia, inkunaabeleita, piirroksia ja muita dokumentteja.


title: Moçambola

text: Moçambola on Mosambikin jalkapallon ylin sarjataso. Se perustettiin vuonna 1976, pian maan itsenäistymisen jälkeen. Liigassa pelaa 14 joukkuetta, joista kolme alimmaksi sijoittunutta karsii putoamisesta alempaan divisioonaan. Kausi kestää maaliskuusta marraskuuhun.


title: Moçambola

text: Sarjaa ovat hallinneet maputolaiset seurat, sillä vuoteen 2009 mennessä mestaruus on mennyt kaupungin ulkopuolelle vain kolmesti. Menestyneimpiä seuroja ovat Ferroviário ja Costa do Sol, joilla molemmilla on yhdeksän mestaruutta.


title: Arnaud Cormier

text: Arnaud Cormier (s. 14. marraskuuta 1975) on ranskalainen jalkapallovalmentaja.


title: Arnaud Cormier

text: Cormier aloitti valmennusuransa Le Mans UC:n organisaatiossa juniorivalmentajana. Vuonna 2004 hän johdatti seuran 18-vuotiaiden joukkueen Coupe Gambardellan voittajaksi. Tammikuussa 2005 hän siirtyi seuran edustusjoukkueen apulaisvalmentajaksi Frédéric Hantzin tultua päävalmentajaksi. Hän toimi kakkosvalmentajana myös Rudi Garcian, Yves Bertuccin ja Daniel Jeandupeux'n valmennusaikoina.


title: Arnaud Cormier

text: Huhtikuussa 2009 Cormieristä tuli Le Mansin päävalmentaja Jeandupeux'n erottua tehtävistään. Hän toimi seuran päävalmentaja kauden neljässä viimeisessä ottelussa ja siirtyi takaisin apuvalmentajaksi Paulo Duarten tultua päävalmentajaksi kesällä 2009.


title: Arnaud Cormier

text: Joulukuussa 2009 Cormier nousi jälleen Le Mansin päävalmentajaksi, kun seura purki Duarten sopimuksen. Sopimus on kauden loppuun ja Cormierin tehtävänä olisi seuran nostaminen pois putoamisviivan alapuolelta. Cormierin johdolla Le Mans pelasi vaihtelevalla menestyksellä, eikä lopulta kyennyt nousemaan putoamisviivan yläpuolelle. Lopullisesti Le Mansin putoamisen ratkaisi 1–1 tasapeli AS Monacoa vastaan kolme kierrosta ennen liigan loppua. Putoamisesta huolimatta Le Mansin seurajohto luottaa Cormieriin, joka jatkaa päävalmentajana kaudella 2010/11. Le Mans taisteli pikaisesta paluusta liigaan, mutta joutui lopulta pettymään jäätyään Ligue 2:ssa neljänneksi. Dijon FCO vei kolmossijan ja nousi liigaan paremman maalieronsa turvin. Karvaasta pettymyksestä huolimatta Cormier jatkoi valmentajana myös kaudella 2011/12. Syksy sujui kuitenkin surkeasti ja lopulta Cormier sai potkut joulun alla 2011 seuran majaillessa putoamisviivan alapuolella syyskauden jälkeen.


title: Accademia delle Arti del Disegno

text: Accademia delle Arti del Disegno tai Accademia del Disegno eli "piirustustaiteen akatemia" on vuonna 1563 Firenzessä perustettu taidelaitos, joka oli Euroopan ensimmäinen taideakatemia. Accademia del Disegnoon kuuluu myös Accademia di belle arti di Firenze.


title: Accademia delle Arti del Disegno

text:
Cosimo I de' Medici perusti Accademia delle Arti del Disegnon 13. tammikuuta vuonna 1563. Alun perin nimenä oli "Accademia e Compagnia delle Arti del Disegno" ja laitos oli jaettu kahteen osaan.
Seuraan (Compagnia) kuuluivat kaikki Toscanan alueen taiteilijat, mutta akatemia koostui Cosimon hovin maineikkaimmista taiteilijoista. Akatemian tehtävänä oli myös valvoa kaikkea taiteellista tuotantoa Medicien valtion alueella.


title: Accademia delle Arti del Disegno

text: Akatemian maineikkaat taiteilijat, kuten Michelangelo Buonarroti, Agnolo Bronzino, Benvenuto Cellini, Giorgio Vasari, Tizian, Tintoretto ja Palladio toivat instituutiolle arvovaltaa, joka ei rajoittunut Medicien alueelle. Ensimmäinen akateemikkojen joukkoon hyväksytty nainen oli Artemisia Gentileschi.


title: Accademia delle Arti del Disegno

text: Leopold II vähensi vuonna 1784 instituution vastuita siirtäen ne Accademia di Belle Artille. Taiteellisen tuotannon valvonta Toskanan herttuakunnassa säilyi silti.


title: Accademia delle Arti del Disegno

text: Akatemian toimisto on nykyisin Palazzo dell'Arte dei Beccailla. Toiminta on jaettu kuuteen osaan, maalaus-, kuvanveisto-, arkkitehtuuri- ja taidehistorialuokkaan sekä humanististen aineiden ja tiedeiden luokkaan. Akateemikot jaetaan kolmeen luokkaan. Akatemia jakaa myös "Accademico d'Onore"-palkintoa, jonka ovat saaneet muun muassa Jasper Johns ja Rita Levi-Montalcini.


title: Sulkupallo

text: Sulkupallo on isokokoinen vaijereilla maahan ankkuroitu kaasupallo, joita on käytetty passiiviseen ilmatorjuntaan, esteenä matalalta tehtäviä ilmahyökkäyksiä, esimerkiksi syöksypommittajia tai hävittäjäkoneita vastaan. Sulkupallojen käyttö pakotti hyökkäävät pommikoneet varomaan palloja ja niiden vaijereita sekä pudottamaan pomminsa korkeammalta. Pallojen avulla suojattiin esimerkiksi teollisuuskohteita ja satamia sekä laivoja.


title: Sulkupallo

text: Sulkupalloissa saattoi olla myös pieniä räjähteitä niihin osuvien koneiden vaurioittamiseksi. RAF:lla oli marraskuusta 1938 helmikuuhun 1945 erityinen sulkupallotoimintaa johtava osasto (RAF Balloon Command). Vuoden 1940 keskivaiheilla sillä oli käytössään 1 400 palloa, joista kolmasosa suojasi Lontoon aluetta. Moskovaa ja Leningradia suojaamaan rakennettiin toisen maailmansodan aikana niin ikään sulkupalloverkostot.


title: Sulkupallo

text: Muodoltaan sulkupallot olivat pikemminkin ilmalaivan kuin pallon muotoisia. Vastatoimina palloja vastaan pommikoneisiin sekä V1-ohjuksiin asennettiin vaijerinleikkureita. Pommituskorkeuden ja -tarkkuuden kasvu tekivät sulkupallot hyödyttömiksi. Jos pallojen lentokorkeutta olisi kasvatettu vastaavasti, olisi tarvittu yhä isompia palloja kannattamaan pidentyviä ankkurivaijereita.


title: Estadio de Gran Canaria

text: Estadio de Gran Canaria on stadion Espanjan Kanariansaariin kuuluvan Gran Canarian pääkaupungissa Las Palmasissa. Se sijaitsee Ciudad Altan alueella kaupungin keskustan länsipuolella. Stadion valmistui vuonna 2003.


title: Estadio de Gran Canaria

text: Stadionin yleisökapasiteetti on 31 250. Katsomoja on neljä, ja ne ovat nimeltään Tribuna, Sur, Naciente ja Curva. Katetussa pääkatsomossa Tribunassa on 43 vip-aitiota.


title: Estadio de Gran Canaria

text: Estadio de Gran Canaria on toiminut paikallisen jalkapalloseuran UD Las Palmasin kotikenttänä valmistumisestaan lähtien. Sitä ennen seura pelasi lähes 60 vuotta Estadio Insularilla. 8. toukokuuta 2003 pelatussa avajaisottelussa Las Palmas kohtasi belgialaisen Anderlechtin. Espanjan jalkapallomaajoukkue on pelannut stadionilla kaksi ottelua. Nurmikenttää kiertää kahdeksan juoksurataa, ja stadionilla on suorituspaikat myös muille yleisurheilulajeille.


title: Estadio de Gran Canaria

text: Urheilutapahtumien lisäksi Estadio de Gran Canarialla on järjestetty konsertteja. Shakira esiintyi stadionilla 30 000 katsojalle vuonna 2006.


title: This Is It (albumi)

text: This Is It on Michael Jacksonin soundtrack-albumi, joka julkaistiin vuonna 2009, pari päivää ennen Michael Jackson's This Is It -elokuvan ensi-iltaa. Ennen julkaisematonta materiaalia albumilla ovat This Is It -kappale, jonka Jackson kirjoitti yhdessä Paul Ankan kanssa, demo versiot kappaleista She's Out of My Life, Wanna Be Startin' Somethin' ja Beat It sekä Planet Earth -runo. Albumia myytiin ensimmäisellä viikollaan 373,000 kappaletta. Albumia on myyty maailmanlaajuisesti yli 5 miljoonaa kappaletta.


title: This Is It (albumi)

text: CD 1


title: This Is It (albumi)

text: CD 2


title: Sena

text: Sena eli Vila de Sena on kaupunki Mosambikissä. Se sijaitsee Sambesi-joen itärannalla, lähellä paikkaa jossa Shire yhtyy Sambesiin. Muslimit perustivat sinne kauppasataman 1500-luvulla, ja vuosisadan lopulla portugalisilaiset perustivat pienen dominikaaniluostarin. Kaupunki on tärkeä perinteinen joenylityspaikka. Siinä on rautatiesilta, jota on käytetty myös maantieliikenteelle.


title: Suunnittelupokeri

text: Suunnittelupokeri on ryhmässä tehtäviin arvioihin perustuva menetelmä työmäärä-arvioiden tekoon ohjelmistokehityksessä. Sitä käytetään erityisesti ketterässä ohjelmistokehityksessä.


title: Suunnittelupokeri

text: Suunnittelupokeriin tarvitaan korttipakka ja lista asioista, joiden työmäärä arvioidaan. Korttipakka on erityisesti suunnittelupokeriin kehitetty ja sisältää monesti seuraavat kortit: 0, ½, 1, 2, 3, 5, 8, 13, 20, 40, 100, ? sekä kahvikuppi. Luvut ovat arvioita työmäärästä, ? kertoo epävarmuudesta ja kahvikuppi halusta pitää tauko. Arvioiden yksikkö voi vaihdella, luvut voivat olla esimerkiksi tunteja tai päiviä.


title: Suunnittelupokeri

text:
Arviointipalaverin kulku voi olla esimerkiksi seuraava:
Korttien numerointi on tarkempaa pienissä luvuissa, koska lyhyiden tehtävien arviointi koetaan helpommaksi.


title: Suunnittelupokeri

text: Tutkimuksen mukaan suunnittelupokeri on vain hieman useiden henkilöiden arvioiden keskiarvoa tarkempi työkalu. Hyötynä nämä tutkijat esittävät tehtävien paremman suunnittelun, kun arviota tehdessä on kuultu koko ryhmää, jossa on eri asioihin erikoistuneita asiantuntijoita.


title: Viimeinen Atlantis

text: Viimeinen Atlantis on Stam1na-yhtyeen 10. helmikuuta 2010 ilmestynyt neljäs studioalbumi.


title: Viimeinen Atlantis

text: Albumin tuotti, äänitti ja miksasi myös aikaisemmilla albumeilla yhtyeen kanssa yhteistyötä tehnyt Miitri Aaltonen. "Viimeinen Atlantis" on kosketinsoittaja Emil Lähteenmäen ensimmäinen albumi yhtyeen vakituisena jäsenenä. Albumin kappaletta ”Rikkipää” yhtye soitti jo kesän 2009 esiintymisissään. Kappaleesta ”Pakkolasku” kuvattiin musiikkivideo, jonka ohjasi Tuomas Petsalo ja käsikirjoitti Petsalo ja Jouni Kallio Medialouhokselta. Albumilla on myös aiemmista Stam1nan albumeista poiketen myös progressiivisiä elementtejä.


title: Viimeinen Atlantis

text: Albumi on sanoituksiltaan eräänlainen teemalevy, joka käsittelee ilmastonmuutosta ja kulutuskulttuurin kiroja.


title: Viimeinen Atlantis

text: Yhtye avasi 9. joulukuuta 2009 viimeinenatlantis.fi-verkkosivuston, jolla albumiin liittyvää tarinaa avataan sarjakuvan muodossa ruutu kerrallaan. Sivusto sai maaliskuussa 2010 kunniamaininnan digitaalisten medioiden Grand One -kilpailun Paras sosiaalisen median hyödyntäminen -sarjassa. Albumista julkaistiin myös vinyyliversio sekä kirjaversio, jossa on albumin sanoitusten lisäksi mainittu sarjakuva ja Joonas Brandtin valokuvareportaasi albumin äänityksestä.


title: Viimeinen Atlantis

text: Ensimmäisellä listaviikollaan "Viimeinen Atlantis" sijoittui Suomen virallisen listan ensimmäiselle sijalle päihittäen muun muassa samaan aikaan ilmestyneet HIMin ja Ismo Alangon uudet albumit. Albumi ylitti samalla kultalevyrajan.


title: Viimeinen Atlantis

text: Kaikki sanoitukset: Antti Hyyrynen. Kaikki sovitukset: Stam1na. Sanoitusapu: Emil Lähteenmäki.


title: Isabel Lucas

text: Isabel Lucas (s. 29. tammikuuta 1985 Melbourne) on australialainen näyttelijä. Hän on esiintynyt muun muassa elokuvissa "" ja "Daybreakers" sekä televisiosarjoissa "Home and Away" ja "".


title: Isabel Lucas

text: Lucas syntyi ja vietti suuren osan lapsuudestaan Melbournessa. Hänen äitinsä on sveitsiläinen ja isänsä australialainen. Hän puhuu saksaa, ranskaa ja englantia.


title: Isabel Lucas

text: Lucasin ura näyttelijänä alkoi Tasha Andrewsin roolista australialaisessa saippuasarjassa "Home and Away". Hän haki alun perin Kim Hunterin roolia, mutta sarjan tuottaja Julie McGauran ei pitänyt häntä siihen sopivana. McGauran vakuuttui kuitenkin Lucasin esiintymisestä siinä määrin, että kehitti häntä varten uuden roolihahmon.


title: Isabel Lucas

text: "" -sarjan kuvauksissa Lucas kiinnitti Steven Spielbergin huomion, ja tämän suosituksesta hän sai roolin Michael Bayn elokuvasta "".


title: Valparaison yliopisto

text: Valparaison yliopisto on Yhdysvaltojen Indianan osavaltiossa, Valparaison kaupungissa toimiva yksityinen kristillinen yliopisto. Yliopisto on perustettu vuonna 1859. Vuonna 2009 siellä oli noin 4 000 opiskelijaa.


title: The Eye of Argon

text: The Eye of Argon on vuonna 1970 julkaistu sankarifantasiapienoisromaani. Sen kirjoitti Jim Theis (1953–2002). Alun perin pienoisromaani julkaistiin Ozark SF Society -järjestön OSFAN-lehdessä. Wildside Press julkaisi tarinan uudelleen vuonna 2006.


title: The Eye of Argon

text: Tarina kertoo Grignr-nimisen barbaarin seikkailuista, joissa hän tappelee, joutuu pidätetyksi, pakenee, pelastaen samalla naisen kultistien kynsistä ja ryöstäen heiltä tarunhohtoisen Argonin silmänä tunnetun smaragdin.


title: The Eye of Argon

text: Tarina muodostui nopeasti surullisenkuuluisaksi fantasia- ja tieteiskirjallisuuden harrastajien parissa. Kirjailija David Langford kuvaili Theisin kirjoituskykyä SFX-lehdessä: "sanojen väärinkäytön nero, oikea proosan McGonagall, jolla on hämmästyttävä kyky valita väärät sanat, ja käyttää niitä sitten huonosti." Monissa fanitapaamisissa levitettiin kopioita tekstistä. Monet koettivat lukea tekstiä piirissä, antaen tekstin seuraavalle kun eivät pystyneet lukemaan tekstiä vakavalla naamalla.


title: Taideakatemia

text: Taideakatemia tarkoittaa yleensä oppilaitosta, joka keskittyy kuvataiteen alan ammatilliseen koulutukseen. Taideakatemia keskittyy tavallisesti ylempään koulutukseen ja se on verrattavissa yliopistoon tai korkeakouluun, kun taidekoululla saatetaan tarkoittaa enemmän käytäntöön keskittyvää opinahjoa.


title: Taideakatemia

text: Taideakatemioiksi on kutsuttu myös taiteilijoiden yksityiskouluja.


title: Taideakatemia

text: Taideakatemia voi olla myös toiminnoiltaan laaja, eri kuvataiteen alojen koulutukseen, tutkimiseen ja esittelyyn pyrkivä instituutio, joka nimittää akateemikkoja ja jakaa apurahoja tai palkintoja, kuten esimerkiksi Venäjän taideakatemia.


title: Taideakatemia

text: Taideakatemioiden taustalla ovat vapaamuotoiset akatemioiksi nimitetyt ryhmät, joita perustettiin Italiassa 1500-luvulla. Akatemioiksi nimitettiin myös kirjallisia yhdistyksiä, jotka avasivat tien älymystöpiireihin. Myös ensimmäiset taideakatemiat toimivat epämuodollisina intellektuellin keskustelun tyyssijoina ennemmin kuin pedagogisina laitoksina. Ensimmäisenä akatemia-nimitystä käytettiin Leonardo da Vincin ateljeesta.


title: Taideakatemia

text: Esimerkiksi Carraccit organisoivat Bolognassa 1580-luvulla "Accademia degli Incamminati"-nimisen taiteilijoiden yhteenliittymän, eli "Asialle omistautuneiden" tai "tienraivaajien akatemian". Carraccien akatemia oli yksi monista ryhmistä, joissa keskusteltiin taiteen tekemiseen liittyvistä ongelmista ja piirrettiin myös oppipoikien työtilana toimivaa omaa ateljeeta rauhallisemmassa ilmapiirissä. Carraccien kokoontumistilana tosin toimi kolmikon vuonna 1582 perustama työhuone, jota kutsuttiin aluksi myös nimellä "Accademia dei Desiderosi" eli opin tai maineen haluisten akatemia. Carraccien akatemiassa etusijalla oli omakohtainen havainnointi ja renessanssimestarien antama esikuva.


title: Taideakatemia

text: Ensimmäinen taiteilijoiden taideakatemia, "Accademia di belle arti di Firenze" eli "Firenzen taideakatemia" perustettiin Firenzessä vuonna 1563. Akatemialla oli vastaavia sosiaalisia tavoitteita kuin kirjallisilla ja vapaamuotoisilla taiteilijaryhmillä, mutta sen ohella myös käytännöllisiä koulutuksellisia päämääriä. Yhteiskunnallisena päämääränä oli vapauttaa taidemaalarit ja kuvanveistäjät kiltalaitoksen rajoitteista.


title: Taideakatemia

text: Samoilla periaatteilla toimivia taideakatemioita syntyi eri puolille Italiaa ja Pohjois-Eurooppaa. Roomalainen manieristisen maalarin Federico Zuccarin perustama "Pyhän Luukkaan akatemia" (Accademia di San Luca) toimi 1500-1600-luvun vaihteesta lähtien. Pyhän Luukkaan akatemialla oli jo selkeä opetusohjelma. Koulussa annettiin piirustusopetusta luonnonvalossa ja pidettiin teoreettisia esitelmiä. Akatemia tarjosi tiloja elävän mallin piirtämiseen. Sen tarkoituksena oli täydentää oppia, jonka taiteilija sai oppipoikana mestarin työhuoneessa.


title: Taideakatemia

text: Pariisissa taideopetusta organisoitiin perusteellisemmin kuin muualla, ja Ranskassa 1600-luvun puolivälissä kehitetty järjestelmä toimikin mallina muualla. École des Beaux-Artsin perusti Charles Le Brun vuonna 1648. Eri puolille Eurooppaa syntyi 1700-luvulla Ranskan mallin mukaisia taidekouluja, kuten Tukholman taideakatemia, josta suomalaiset taidekoulut, kuten Turun piirustuskoulun perustajat Carl Gustaf Söderstrand ja R. W. Ekman saivat vaikutteita.


title: Taideakatemia

text:
Vähitellen akatemioita perustettiin enemmän, ja esimerkiksi Italiassa oli 1500-luvulta ja 1800-luvulle tultaessa akatemioiden määrä 500–2200 lähteestä ja laskutavasta riippuen.
Samaan aikaan taideakatemioiden kanssa 1600-luvulla lisääntyi myös taiteen keräily. Vanhojen mestarien ohella myös oman ajan taiteilijoiden teokset alkoivat kiinnostaa ja taidekauppa sai alkunsa. Tähän liittyi myös se, että taiteen painopiste alkoi siirtyä seinämaalauksista ja muista perinteisistä kiinteistä ja tilatuista taiteen muodoista kohti helpommin siirreltävää taulumaalausta.


title: Taideakatemia

text: Taideakatemia oli askel kohti organisoitua taideopetusta, jota alettiin järjestää mestarin ja oppipojan tradition rinnalle. Akatemioita kutsuttiin usein piirustusakatemioiksi, samaan tapaan kuin "piirustuskoulu" oli alkuun monen suomalaisen taidekoulun nimenä. Piirustusta korostivat myös varhaiset oppaat, kuten Cennino Cenninin ja Albertin oppaat. Firenzen taideakatemian johtavana hahmona oli Giorgio Vasari, joka myös korosti piirtämistä taiteilijan koulutuksen perustana. Vasarin mukaan viivan käytön hallinta ja harjoitus johtaa täydellisyyteen maalaus- ja piirustustaidon kaikissa lajeissa. Taitoa harjoitetaan piirtämällä pyöreitä muotoja, kuten marmoripatsaita ja antiikin veistoksista tehtyjä valuteoksia. Tuli piirtää sekä alastomia että verhottuja veistoshahmoja, jolloin oppii piirtämään myös vaatteita. Aluksi on Vasarin mukaan helpompi piirtää liikkumattomia tai elottomia malleja. Elävän mallin aika on vasta, kun oppilas on harjoitellut paljon veistosten ja muiden liikkumattomien mallien kanssa. Harjoitusta tarvitaan runsaasti myös elävän mallin suhteen. Elävän mallin pitkäaikainen, vuosia kestävä harjoittelu on tärkeää, koska vain luonto toisin kuin valmiit taideteokset, opettaa täydellisesti. Pitkä, vuosia kestävä harjoitus elävän mallin parissa luo mestarin. Giorgio Vasari edellytti myös, että vanhempien taiteilijoiden tuli ohjata nuorempia.


title: Taideakatemia

text: Vasarin hahmottelemat periaatteet ovat olleet taideakatemialaitoksen tradion ydintä. Myös Carraccit, jotka pitivät yllä vapaamuotoisempaa "Incamminati"-akatemiaa vaikuttivat tulevaan taideakatemiaperinteeseen ja sen ajattelumalleihin. Kuten monet muut, Carraccit vannoivat havainnon ja luonnon seuraamisen nimeen. Heidän mukaansa luonto ei kuitenkaan sellaisenaan sovellu esikuvaksi, vaan se on puhdistettava epäsäännöllisyyksistä ja karkeista aineksista, toisin sanoen havaintoa oli siloiteltava. Muutenkin esikuvina suosiossa olleet antiikin veistotaide ja täysrenessanssin mestarit opastivat oikeaan suuntaan luonnon suhteen. Nämä periaatteet tulivat tutuiksi myöhemminkin taideakatemioiden opetuksessa.


title: Taideakatemia

text: Paitsi taiteilijakoulutuksena, taideakatemiat ovat toimineet taide-elämän ylimpinä auktoriteetteina, arvonimien ja palkintojen jakajina. Ne ovat järjestäneet myös keskeisiä taidenäyttelyitä, kuten vuosittainen Pariisin salonki.


title: Taideakatemia

text: Maamme taide-elämää alettiin organisoida 1840-luvulta alkaen. Varsinkin Fredrik Cygnaeus ajoi Suomen taideyhdistyksessä myös taideakatemian perustamista Suomeen, olihan toimivia taideakatemioita eri puolilla Eurooppaa jo sata vuotta aikaisemmin 1740-luvulla ollut noin 40 ja vuosisadan lopussa jo yli sata. Taidekoulutukseen otettiin mallia muista taideakatemioista 1800-luvulta alkaen, mutta Suomen taideakatemian säätiö perustettiin vasta vuonna 1939, jolloin Suomen taideyhdistyksen piirustuskoulun nimi muuttui Suomen taideakatemian kouluksi.


title: Taideakatemia

text: Ensimmäiset taideakatemiamallin mukaan luodut taidekoulut Suomessa olivat Turun piirustuskoulu vuonna 1830 ja Suomen taideyhdistyksen piirustuskoulu Helsingissä 1848 (nykyisin Kuvataideakatemia).


title: Taideakatemia

text:
Keskeisintä koulutusta tällä hetkellä antavat Kuvataideakatemia ja ammattikorkeakoulut. Kuvataidetta voi opiskella myös monissa toisen asteen oppilaitoksissa ja muutamassa yksityisissä taidekoulussa, joista tunnetuin on Vapaa taidekoulu.Venäjän taideakatemia on Venäjän valtiollinen ja valtakunnallinen kuvataidealan tutkimus- ja koulutusorganisaatio. Se on akatemia, jonka tehtävänä on edistää eri kuvataiteidealojen ammatillista toimintaa, tarkoituksena säilyttää ja kehittää Venäjän kansan taiteen traditiota, edistää taidekasvatuksen teoriaa ja kouluttaa kuvataiteiden spesialisteja, sekä tutkia koti- ja ulkomaista taidekulttuuria ja taidehistorian, -teorian ja arkkitehtuurin ongelmia.
Pietari Suuri halusi perustaa 1720-luvulla Italian ja Ranskan taideakatemian mallin mukaisen taideakatemian myös Pietariin. Senaatti oli jo vahvistamassa taideakatemiahankkeen vuonna 1724, mutta Pietari Suuren kuolema ja vallan vaihtuminen siirsivät taideakatemian perustamista niin, että sen varsinainen toiminta taiteilijoiden kouluttajana alkoi vasta 1757 Pietari Suuren tyttären Elisabetin aikana.


title: Taideakatemia

text: Akatemia perustettiin 1914 Viron taideteollisuuskoulu -nimisenä. Vuonna 1989 perustetun Tallinnan taideyliopiston nimi muutettiin 1995 Viron taideakatemiaksi.


title: Taideakatemia

text: Yhdysvalloissa keskeisiä ovat pienet ja yksityiset taidekoulut, kuten "Lyme Academy College of Fine Arts". Suurempia yksityisiä kouluja ovat Rhode Island School of Design (1877), "School of the Art Institute of Chicago" ja suurimpana yksityisenä taidekouluna 1947 perustettu School of Visual Arts. Suurimpia ovat yliopistojen taiteen ja muotoilun osastot. Näistä vuonna 1871 perustettu San Francisco Art Institute on Yhdysvaltojen vanhimpia ja arvostetuimpia nykytaiteen korkeakouluja. SFAI on yksityinen, voittoa tuottamaton oppilaitos.


title: Taideakatemia

text: Yhdysvalloissa useimmat tutkintoon valmistavat taiteen oppilaitokset eivät tarjoa klassisten taideakatemioiden malliin intensiivistä opetusta piirtämisessä ja realistisessa maalauksessa, joskin Lyme Academy College of Fine Arts tarjoaa jonkin verran myös tämäntyyppistä opetusta. Aukkoa täyttämään on syntynyt ateljee-metodia soveltavia taidekouluja kuten 1982 perustettu "New York Academy of Art", 1825 perustettu National Academy of Design ja vuonna 1875 perustettu Art Students League of New York. Pieniä realistisen taiteen kouluja on suhteellisen runsaasti, kuten Grand Central Academy of Art (2006) ja Water Street Atelier.


title: Taideakatemia

text: Englannissa taidekouluja on runsaasti, jo Lontoossa on monta arvostettua koulua. Tunnettuja ovat 1871 perustettu Slade School of Art ja University of the Arts London johon on yhdistynyt kuusi aiemmin itsenäistä koulua, kuten Chelsea College of Art and Design (1895). Muita keskeisiä englantilaisia taidekouluja ovat Royal College of Art (1837), Goldsmiths' College (1891) ja Glasgow School of Art (1845). Royal College of Art vaikutti modernin englantilaisen kuvanveiston syntymiseen 1920-luvulla, jolloin siellä opiskelivat muun muassa Henry Moore ja Barbara Hepworth. Goldsmiths' College taas oli keskeinen 1990-luvulla syntyneen Young British Artists -ryhmän syntymisessä, vaikka osa ryhmän jäsenistä opiskelikin muualla.Ranskassa, tarkemmin sanottuna Pariisissa taideopetus organisoitiin jo alussa perusteellisesti. Taideakatemia-käsitteelle ominaisinta onkin Ranskassa 1600-luvun puolivälissä kehitetty koulutusjärjestelmä. École des Beaux-Artsin perusti Charles Le Brun vuonna 1648, aluksi nimellä "Académie de peinture et de sculpture". Ranskan taideakatemiat toimivat mallina myöhemmin perutetuille kouluille. Ranskassa on ollut myös pienempiä ja vapaampia akatemioita, kuten Colarossi ja Julian, joissa myös ulkomaalaiset ja naiset ovat voineet opiskella.Italia oli keskeinen paikka taideatemioiden syntyessä 1500-luvulla. Leonardo da Vincin ja Carraccien vapaamuotoisten keskustelevien ja yhdessä piirtävien akatemioiden jäljessä perustettiin vähitellen pedagogisempia taideakatemioita, kuten Accademia di belle arti di Firenze (Firenzen taideakatemia) ja Roomassa Pyhän Luukkaan akatemia.Saksassa akatemioita perustettiin jo varhain. Saksa ja Düsseldorfin taideakatemia oli suomalaisten suosiossa romantiikan ja düsseldorfilaisen maisemamaalauksen valtakaudella.


title: Holothuria atra

text: Holothuria atra on musta merimakkaralaji. Se on pitkulaisen muotoinen ja voi kasvaa 60 cm pitkäksi.


title: Holothuria atra

text: Tätä merimakkaralajia tavataan trooppisella Intian valtamerellä ja Tyynenmeren länsiosassa 0-30 metrin syvyydessä. Se elää hiekkapohjalla, usein osaksi hiekkaan hautautuneena. Sitä pidetään joskus myös meriakvaarioissa. Luonnossa, jos saalistaja käy sen kimppuun, merimakkara saattaa työntää myrkylliset sisäelimensä pois, paeta ja kasvattaa uudet sisäelimet tilalle. Akvaariossa tämä uudistuminen ei yleensä onnistu.


title: Chicagon osavaltionyliopisto

text: Chicagon osavaltionyliopisto () eli CSU on Yhdysvaltojen Illinoisin osavaltion ylläpitämä yliopisto Chicagossa. Se on perustettu vuonna 1867. Vuonna 2009 yliopistossa oli noin 7200 opiskelijaa.


title: Chicagon osavaltionyliopisto

text: CSU:n urheilujoukkueen nimi on "Cougars" eli puumat. Se pelaa koripalloa korkealla tasolla.


title: Maailman sosiaalifoorumi

text: Maailman sosiaalifoorumi on vuotuinen tapaaminen, jossa tavoitellaan "solidaarisuutta, demokraattista ja oikeudenmukaista maailmaa ... vaihtoehtoja uusliberalismille".


title: Maailman sosiaalifoorumi

text: Ensimmäinen sosiaalifoorumi oli 25.-30.1.2001 Porto Alegressa, Brasiliassa. ATTAC ja Brasilian työväenpuolue olivat järjestelyissä keskeisessä roolissa. Nykyään sosiaalifoorumit kokoontuvat myös maittain ja maanosittain.


title: Stannaani

text: Stannaani eli tinavety (SnH) on tinan hydridi. Sitä valmistetaan reagoittamalla tina(IV)kloridia (SnCl) litiumalumiinihydridin (LiAlH) kanssa. Stannaani hajoaa huoneenlämmössä hitaasti tinaksi ja vedyksi. Ilman vaikutuksesta se syttyy palamaan. Liekki on väriltään tunnusomaisen sininen. Palamista voidaan käyttää kemiallisessa analyysissä osoittamaan tinan läsnäolo.


title: Stannaani

text: Stannaanin muunnoksia esiintyy hyvin myrkyllisinä, kaasumaisina, epäorgaanisina metallihydrideinä. Stannaani on rakenteeltaan analoginen metaanin kanssa.


title: Stannaani

text: Stannaanin moolimassa on 122.74 g/mol ja CAS-numero 2406-52-2.


title: Mick Avory

text: Michael Charles ”Mick” Avory (s. 15. helmikuuta 1944 East Molesey, Surrey, Englanti, Yhdistynyt kuningaskunta) on brittiläinen muusikko, joka tunnetaan The Kinksin alkuperäisenä rumpalina. Yhtyeessä tammikuusta 1964 asti vaikuttanut Avory erosi Kinksistä vuonna 1984 riitaannuttuaan yhtyeen kitaristin Dave Daviesin kanssa. Mikäli Daviesin veljeksiä ei oteta huomioon, on Avory pitkäaikaisin Kinks-jäsen. Hän soitti lyhyen aikaa myös The Rolling Stonesissa aivan sen alkuaikoina.


title: Mick Avory

text: Avoryn soittotyyliä on pidetty Keith Moonin, Ringo Starrin ja John Bonhamin vastakohtana. Sen sijaan häntä on verrattu Charlie Wattsiin. Avory ei soittanut aivan ensimmäisillä Kinks-levytyksillä.


title: Mick Avory

text: Vuodesta 1996 lähtien Avory on ollut mukana entisten Kinks-jäsenten omassa The Kast Off Kinks -kokoonpanossa.


title: Ateljeeopetus

text: Ateljeeopetus on kuvataiteen opetuksen muoto, jossa pyritään samantapaiseen opetustapaan kuin eri taiteilijoiden ateljeissa ja yksityiskouluissa 1800-luvun Euroopassa. Tällöin ammattitaiteilija, yleensä taidemaalari, opettaa pientä opiskelijajoukkoa.


title: Ateljeeopetus

text: Ateljeekouluja on viime vuosikymmeninä perustettu eri puolille maailmaa, erityisesti Pohjois-Amerikkaan, mutta myös Länsi-Eurooppaan. Ajatus ateljeeopetuksen uudesta soveltamisesta syntyi 1900-luvun lopulla Yhdysvalloissa, missä tutkintoon valmistavat taidekoulut eivät tarjoa intensiivistä opetusta piirtämisessä eurooppalaisten taideakatemioiden malliin. Ateljeekoulut ovat vastanneet myös kasvaneeseen realistisen maalauksen opetuksen tarpeeseen. Ateljeekoulun tyyppisesti ovat Yhdysvalloissa toimineet esimerkiksi New York Academy of Art (1982), National Academy of Design (1825) ja Art Students League of New York (1875). Pieniä realistisen taiteen kouluja on syntynyt viime vuosikymmeninä runsaasti, kuten Grand Central Academy of Art ja Water Street Atelier. Myös Suomessa on ollut vastaavaa koulutusta etupäässä kursseina muun muassa Sight-Size-tekniikasta. Piirustuksen opetus Suomen kouluissa on tosin vahvaa, joskin se ammattikorkeakoulujen ja koulutusuudistusten jälkeen ei enää ole yhtä laajaa kuin vielä 1980- ja 1990-luvuilla. Repin-instituutin järjestämä koulutus Suomessa on samansuuntaista, joskin Repin-instituutti ei perinteikkäänä taideakatemiana voi olla osa tuoreehkoa ateljeekoululiikettä.


title: Ateljeeopetus

text: Ateljeekoulut harjoittavat opiskelijoita figuratiivisen taiteen ja realististen kaksiulotteisten kuvien kuten maalausten tekemiseen. Tavallisesti opetukseen sisältyy kipsimallien, asetelmien sekä elävän mallin piirustusta ja maalausta. Toisinaan opetukseen sisältyy myös vanhoja maalaustekniikkoja ja klassista maalausta.


title: Ateljeeopetus

text: Tuloksena syntyvät teokset saattavat muistuttaa 1800-luvun klassismia ja niissä on opetusmateriaalin ansiosta vaikutteita Antiikin Kreikan ja Rooman veistotaiteesta. Yleisesti ottaen ateljee-metodi on osa esittävän ja realistisen taiteen viimeaikaista muotiin tuloa.


title: Ateljeeopetus

text: Tavallisesti ohjenuorana on muustakin taidekoulutuksesta ja klassisista taiteilijaoppaista tuttuja periaatteita. Ensin opetellaan piirtämään, sitten maalaamaan ja ennen elävää mallia piirretään antiikin kipsivaloksia ja asetelmia. Asennot ovat alkuun eripituisia, sitten pidempiä. Maalaus aloitetaan usein grisaillena käyttäen vain harmaa-asteikkoa ja piirretään myös kolmea sävyä käyttäen, esimerkiksi hiilellä ja liidulla sävytetylle pohjalle. Värien käyttö aloitetaan grisaillen jälkeen rajoitetulla väripaletilla, josta edetään kohti laajempaa värivalikoimaa.


title: Ateljeeopetus

text: Piirustuksen opetuksessa käytetään havainnon ohella myös mallikuvien jäljentämistä, kuten Charles Barguen kokoelmaa. Mallikuvia käytetään tavallisesti alkuvaiheessa ennen kipsivalosten piirtämistä. Pääpaino on yleensä kuitenkin normaalissa havainto-opetuksessa ja kolmiulotteisten mallien piirtämisessä esimerkiksi Sight-Size-menetelmällä tai muuten harjoitellen mittasuhteiden mittaamista.


title: Ateljeeopetus

text: "Sight-Size" -menetelmässä kohde piirretään, muovaillaan tai maalataan sen kokoisena kuin opiskelija sen näkee siltä etäisyydeltä miltä hän on työskentelemässä. Mittausvälineiden, kuten tikkujen, luotilangan, peilien ja vesivaa'an avulla opiskelija piirtää kohteen niin, että piirustus määrätystä kohdasta katsottuna on saman kokoinen kuin malli ja piirustuksen mittasuhteet ovat samat kuin mallissa. Mallia tarkastellaan aina samalta etäisyydeltä. Mittoja suhteutetaan muihin mittoihin ja niitä verrataan pysty- ja vaakalinjoihin.


title: Ateljeeopetus

text: Samankokoisena piirtämisen menetelmä opettaa tarkkaa havainnointia ja on helpompi piirtää samaan kokoon kuin vaihtaa mittakaavaa suuremmaksi. Menetelmässä kiinnitetään yleensä huomiota suhteiden ohella yksityiskohtiin. Menetelmää nimitetään systemaattiseksi oppimiseksi. Oppilaan on saatava opettajan hyväksyntä piirustukselleen ennen kuin hän voi edetä tehtävissä.


title: Ateljeeopetus

text: Opiskelijat piirtävät kipsimalleja, asetelmia ja myöhemmin elävää mallia. Tavallisesti aloitetaan kipsimalleista, kuten muussakin taidekoulutuksessa. Ensimmäiset kipsimallit esittävät kasvoja, käsiä ja muita ihmisvartalon osia. Kipsimallien etuna on paikallaan pysymisen ohella varjojen luontevuus ja yksivärisyys, joka auttaa keskittymään valööreihin.


title: Ateljeeopetus

text: Mittaaminen ei varsinaisesti ole päätavoite, vaan työskentelyn tarkoituksena on oppia havaitsemisen filosofiaa ja saavuttaa havainnon ja piirtämisen varmuutta niin, että mittausvälineitä ei enää tarvita. Päämääränä on myös oppia piirtämään suoraan havainnosta ilman esimerkiksi valokuvien apua.


title: Ateljeeopetus

text: Toisessa menetelmässä, suhteellisessa mittaamisessa mittasuhteet pyritään havainnoimaan ja piirtämään tarkoin, mutta lopputuloksen kokoa voi esimerkiksi suurentaa tai pienentää tarpeen mukaan rajoittumatta yhteen kokoon. Tämä tapa onkin taiteen historiassa ollut runsaammin käytössä.


title: Ateljeeopetus

text: Yhtenä menetelmänä mainitaan myös illuusion luominen vähemmällä tarkkuudella muun muassa sumentaen. Opiskelijat tutustuvat eri taiteilijoiden tapoihin maalata niin, että riittävä illuusio säilyy, vaikka maalaukset eivät kuvaakaan kaikkea yksityiskohtaisesti.


title: Ateljeeopetus

text: Yhdysvaltalainen Grand Central Academy of Artissa ensimmäisenä vuonna piirretään ja maalataan käyttäen harmaa-asteikkoa, eli grisaille-tekniikalla. Mallina käytetään antiikin kipsivaloksia, asetelmia ja elävää mallia. Toisena vuonna siirrytään käyttämään värejä ja kolmantena vuonna tutustutaan myös eri taiteilijoiden tekniikoihin.


title: Ateljeeopetus

text: Varsinaiset opiskelijat työskentelevät päivittäin kahdeksan tuntia, pyrkimyksenä on työskennellä kattoikkunoista tulevassa luonnonvalossa. Havainnoinnin harjoittelussa käytetään suhteellista mittaamista Sight-Size-metodin sijaan.


title: Ateljeeopetus

text: Myös New Yorkissa sijaitseva The Water Street Atelier toimii opettaja Jacob Collinsin ateljeen yhteydessä. Koulussa opiskellaan neljä vuotta. Ohjelmassa on kipsien ja elävän mallin piirtämistä ja maalaamista eri pituisina poseerauksina.


title: Ateljeeopetus

text: Florence Academy of Artissa piirretään ensimmäisenä vuonna Barguen mallikuvien, antiikin kipsivalosten ja elävän mallin mukaan. Myöhemmin mukaan tulee maalausta, asetelmia ja muotokuvia. Piirustuksenopetuksessa käytetään usein Sight-Size-menetelmää ja myös nopeampaa ääriviivapiirustusta. Maalausopetuksessa sovelletaan Velasquezin käyttämiä väripaletteja ja tekniikoita.


title: Korinthia

text: Korinthia () eli Korinthian alueyksikkö (Περιφερειακή ενότητα Κορινθίας, "Perifereiakí enótita Korinthías") on yksi Kreikan alueyksiköistä. Se sijaitsee Peloponnesoksen alueella ja sen hallinnollinen keskus on Kórinthos. Alueyksikön pinta-ala on 2 290 neliökilometriä ja asukasluku 145 082 (vuonna 2011).


title: Korinthia

text: Korinthia sijaitsee Peloponnesoksen niemimaan pohjoisosassa. Siihen kuuluu myös suuri osa Korintin kannaksesta. Alueyksikkö perustettiin vuoden 2011 alusta Kallikrates-suunnitelman myötä ja se korvasi tuolloin lakkautetun Korinthian prefektuurin (Νομός Κορινθίας, "Nomós Korinthías").


title: Korinthia

text: Alueyksikkö jakaantuu kuuteen kuntaan seuraavasti:


title: Karjalaiset (kansa)

text: Karjalaiset (karjalazet, "karjalaižet, kariealazet") on Venäjällä ja Suomessa asuva itämerensuomalainen kansa. Karjalaisiin luetaan Karjalan tasavallassa, muissa Venäjän federaation osissa ja Suomessa asuvia väestöryhmiä. Karjalaisia ovat puhutun murteen mukaan jaoteltuna varsinaiskarjalan puhujat, livvinkarjalan puhujat ja lyydiläiset.


title: Karjalaiset (kansa)

text: Varsinaiskarjala jakautuu pohjois- ja etelämurteisiin. Varsinaiskarjalan pohjoismurteita kutsutaan yleisesti vienalaismurteiksi tai vienankarjalaksi. Etelämurteiden puhujia asuu sekä Karjalan tasavallassa, Tverin alueella ja Suomessa.


title: Karjalaiset (kansa)

text: Livvinkarjalan puhujia asuu sekä Karjalan tasavallassa että Suomessa. Etnonyymin karjalainen lisäksi he käyttävät myös etnonyymejä liygiläine/livgiläine ja livvikkö. Livvinkarjalan nimi juontuu liygi(läne) sanan genetiivistä: liygi -> livvin.


title: Karjalaiset (kansa)

text: Lyydiläisiä (luudilaine) pidetään usein omaa murrettaan puhuvina karjalaisina, mutta tämä perustuu enemmän hallinnolliseen perinteeseen kuin kyseisen väestön omaan käsitykseen. Joskus heitä pidetäänkin erillisinä itämerensuomalaisina kansallisuuksina, joilla on oma kieli. Kielitieteellisesti lyydi luetaan omaksi kielekseen Suomessa ja karjalan murteeksi Venäjällä.


title: Karjalaiset (kansa)

text: Nimeä karjalaiset käytetään myös Suomen karjalaisesta heimosta, joka on osa suomalaista kansaa. Saman nimen käyttäminen kahdesta erillisestä ihmisryhmästä aiheuttaa toistuvasti väärinkäsityksiä. Heidänkin murteensa (savolais- ja kaakkoismurteet) pohjautuvat muinaiskarjalaan.


title: Karjalaiset (kansa)

text: Karjalaiset eivät muodostaneet yhtenäistä kansaa tai valtiota, vaan he elivät suhteellisen erillisinä yksikköinä muun muassa Karjalankannaksella, Viipurinlahden ympäristössä sekä Laatokan länsi- ja pohjoisrannalla. Näillä alueilla muotoutui niin sanottu muinaiskarjalan kieli, jonka puhujia siirtyi rautakauden loppuvaiheessa ja keskiajalla myös Savoon, Vienan rannoille ja jopa Pohjois-Pohjanmaalle.


title: Karjalaiset (kansa)

text: Karjala joutui Novgorodin valtaan ilmeisesti 1280-luvulla, jolloin se muodosti Käkisalmesta (Korelasta) käsin hallitun alueen. Ruotsi valtasi jalansijan Karjalankannakselta vuonna 1293 Viipurin perustamisen myötä.


title: Karjalaiset (kansa)

text: Pähkinäsaaren rauhassa vuonna 1323 Novgorod luovutti Ruotsille Äyräpään, Jääsken ja Savilahden. Karjalan väestö jaettiin Ruotsin ja Novgorodin ja siten katolisen ja ortodoksisen kirkon kesken. Uskonnollinen ero, kulttuuri- ja kauppayhteyksien suuntautuminen sekä muuttoliikkeet johtivat siihen, että Novgorodin puolella muinaiskarjalan kielestä kehittyi vähitellen karjalan kieli eli varsinaiskarjala. Ruotsin Karjalassa puhuttu kieli muodostui läntisten vaikutteiden voimasta ns. viipurinkarjalaksi ja lopulta suomen kielen kaakkoismurteiden ryhmäksi, jota nimitetään myös suomen kielen karjalaismurteiksi.


title: Karjalaiset (kansa)

text: 1600-luvulla Ruotsin alaisuuteen joutui sotien seurauksena ortodoksisia karjalaisia, joita asui silloisen Käkisalmen läänin (muun muassa nykyinen Pohjois-Karjala) alueella. Tätä ortodoksiväestöä pakeni sotien ja uskonnollisen vainon vuoksi muun muassa Tverin alueelle. Ruotsin ja sittemmin itsenäisen Suomen alueelle jäänyt ortodoksiväestö suureksi osaksi siirtyi puhumaan suomea (savoa tai kaakkoismurretta).


title: Karjalaiset (kansa)

text: Poikkeuksen muodostivat Suomeen kuuluneen niin sanotun Raja-Karjalan asukkaat, jossa asui varsinaiskarjalan etelämurteita tai livviä (aunuksenkarjalaa) puhuvia karjalaisia. Toisen maailmansodan jälkeen alue luovutettiin Neuvostoliitolle. Alueen asukkaat jäivät evakkoina Suomeen, jossa he ja heidän jälkeläisensä suomalaistuivat kieleltään. Suomen nykyisellä alueella Kainuun Suomussalmella, itärajan läheisyydessä, sijaitsee muutamia vienalaiskyliä, joissa asuu vielä joitakin vanhoja karjalankielisiä ihmisiä. Aikaisemmin, 1600-luvulle saakka, nykyisen Pohjois-Karjalan alue oli ollut karjalankielistä seutua. Karjalan kielen harrastus Suomessa on sittemmin vilkastunut karjalaistaustaisten ihmisten keskuudessa ja karjalankielistä kulttuuria on pyritty kehittämään. Karjalan kieltä kunnolla osaavia ihmisiä on Suomessa joitakin tuhansia.


title: Karjalaiset (kansa)

text: Karjalan kieli on säilynyt nykypäivään myös Venäjälle kuuluvassa Itä-Karjalassa, joskin kielen puhujien määrä on 1900-luvun jälkipuolella romahtanut.


title: Karjalaiset (kansa)

text: Karjalaiseen kansaan luetaan laajimmillaan seuraavat ryhmät:Vuonna 1989 kansallisuudeltaan karjalaisiksi ilmoittautuvia henkilöitä oli Venäjän federaatiossa 131 000. Näistä noin puolet puhui äidinkielenään karjalaa. Mahdollisesti luku oli kuitenkin suurempi, koska kaikki karjalaa äidinkielenään puhuvat eivät ehkä uskaltaneet vähemmistövainot muistaessaan kertoa todellista äidinkieltään. Venäjällä myös lyydiläiset tilastoidaan karjalaisiksi. Nykyaikaan tultaessa venäjänkielisten osuus on kasvanut ja uudet sukupolvet ovat lähes poikkeuksetta venäjänkielisiä. Jos sama kehitys jatkuu, on karjalan kieli vaarassa kadota kokonaan jo lähitulevaisuudessa.


title: Karjalaiset (kansa)

text: Itämerensuomalainen karjalan kieli on suomen läheisin sukulaiskieli. Suomen kieleen luettavista murteista varsinaiskarjalaa lähimmin muistuttavat sisämaan kaakkoismurteet (karjalaismurteet), joita on puhuttu Saimaan eteläpuolelta Itä-Inkeriin ulottuvalla alueella.


title: Karjalaiset (kansa)

text: Varsinaiskarjalan pohjoismurretta, eli vienankarjalaa on suomalaisen helppo ymmärtää ja etelämurteita astetta vaikeampi. Livvinkarjala eli aunus on suomenkieliselle taas hieman astetta vaikeampaa, mutta paikoin hyvinkin ymmärrettävää. Tverinkarjala kuuluu varsinaiskarjalan etelämurteisiin ja on varsinkin luettuna hyvinkin ymmärrettävää suomenkieliselle.


title: Karjalaiset (kansa)

text: Karjalan kielen murre-erot ovat suuria osaksi siitä syystä, että vielä ei ole onnistuttu luomaan yhtenäistä kirjakieltä, joka olisi saanut kaikkien murreryhmien hyväksynnän. Kirjakieli on kuitenkin saanut enemmän kannatusta ja sitä puolustavia näkemyksiä on esitetty sekä Suomessa, että Karjalan tasavallassa. Kirjakielen puuttuessa ei kieli ole myöskään saanut virallista asemaa Karjalan tasavallassa. Suomen kansalliset vähemmistöt. Julkaisija: Vähemmistöoikeuksien ryhmän Suomen jaosto / Minority Rights Group Finland ISBN 978-951-807-104-7


title: Tiina Penttinen

text: Tiina Penttinen (s. 1973 Varkaus) on suomalainen mezzosopraanolaulaja. Hän voitti Lappeenrannan laulukilpailujen naisten sarjan vuonna 2004.


title: Pauli Marttina

text: Paul (Pauli) Marttina (14. joulukuuta 1898 Viipuri – 25. tammikuuta 1963 ) oli suomalainen sotilas. Hänen lempinimiään olivat muun muassa Paukka ja Kalmiston Janne.


title: Pauli Marttina

text: Marttina syntyi viipurilaiseen kauppiasperheeseen, jonka suku oli kotoisin Aunuksen Säämäjärveltä. Hän kävi seitsemän luokkaa Viipurin yhteiskoulua. Marttina osallistui Suomen sisällissotaan vapauduttuaan sotavankeudesta Viipurissa ja myöhemmin sisällissodan jälkeen Aunuksen retkikuntaan. Kyseisen retken aikoihin hänet ylennettiin vääpeliksi.


title: Pauli Marttina

text: Aunuksesta palattuaan hän osallistui itsenäisen Suomen ensimmäiselle reserviupseerikurssille vuonna 1920. Samalla hän sai Suomen kansalaisuuden. Kursseilta palattuaan hän astui vakinaiseen palvelukseen Karjalan kaartin rykmenttiin. Rykmentissä hän palveli aina vuoteen 1928 saakka, jolloin luutnantiksi ylennyt Marttina siirrettiin kouluttajaksi Reserviupseerikouluun. Kouluttajana hän toimi noin vuoden, jonka jälkeen hän palveli Pohjan rykmentissä aina vuoteen 1936 saakka. Tällöin hänet siirrettiin tiedustelusta vastaavaan Puolustusvoimain Tilastotoimiston alatoimistoon.


title: Pauli Marttina

text: Talvisodan syttyessä Puolustusvoimain Tilastotoimistosta tuli Tiedusteluosasto, jonka alaisuuteen perustettiin kaukopartio-osasto, johon myös Marttina siirrettiin. Hän toimi Osasto Marttinan eli Kainuun kaukopartio-osaston johtajana, joissa toimissa hänet ylennettiin vuonna 1940 kapteeniksi ja 1942 majuriksi. Syksyllä 1944 järjesti siellä inkeriläisille, itäkarjalasille ja sotavangeille vääriä papereita ja työpaikkoja sekä auttoi näitä Ruotsiin.


title: Pauli Marttina

text: Lapin sodan aikana Martina toimi SD:n perustaman vastarintaliikkeen yhdyshenkilönä Ruotsissa . Punainen Valpo etsintäkuulutti Martinan kesällä 1945. Hän erosi armeijan palveluksesta ja pakeni Ruotsin kautta Venezuelaan. Hänen esimiehensä eversti Yrjö Pöyhösen kirjoittaman työtodistuksen mukaan hänen palveluksensa Yleisesikunnan ja pääesikunnan tilastotoimistossa sekä sodan aikana Päämajan tiedusteluosastossa alkoi 15. huhtikuuta 1936 ja päättyi 31. joulukuuta 1945.


title: Pauli Marttina

text: Suomeen Marttina palasi vuonna 1950 ja toimi sen jälkeen Helsingin Sanomien ja Ilta-Sanomien ulkomaanosaston toimittajana.


title: Herbert Marshall

text: Herbert Marshall (23. toukokuuta 1890 Lontoo, Iso-Britannia – 22. tammikuuta 1966 Beverly Hills, Kalifornia, Yhdysvallat) oli brittiläinen näyttelijä.


title: Herbert Marshall

text: Marshall teki ensiesiintymisensä teatterissa vuonna 1911. Ensimmäisessä maailmansodassa hän palveli Brittiläisessä siirtoarmeijassa ja haavoittui vaikeasti, jonka seurauksena hänen toinen jalkansa jouduttiin amputoimaan. Proteesia käyttäen hän kuitenkin jatkoi näyttelemistä teatterissa. Elokuvadebyyttinsä Marshall teki vuonna 1927 mykkäelokuvassa "Mumsie". Hänen myöhempien elokuviensa joukkoon kuuluvat muun muassa "Ulkomaankirjeenvaihtaja" (1940) ja "Kärpänen" (1958).


title: Herbert Marshall

text: Herbert Marshall on saanut tähden Hollywood Walk of Famelle.


title: Jumalan pikkusormi

text: Jumalan pikkusormi on Risto Isomäen tieteisromaani, jonka aihepiiri liikkuu Egyptissä energiakysymysten ympärillä. Tiedetoimittaja Isomäki liittää energiaan liittyviä pohdintoja kaunokirjalliseen tarinaan.


title: Jumalan pikkusormi

text:
Teoksen päähenkilö, nyt jo eläkkeelle jäänyt CIA:n agentti Lauri Nurmi oli mukana jo aiemmassa romaanissa "Litium 6:ssa". Nyt Nurmi joutuu Egyptiin, jossa valtava aurinkotuulivoimala on vaarassa joutua terrorismin kohteeksi. Sen uhkana ovat niin suuret energiayhtiöt kuin paikalliset asukkaat, joiden toimeentulo on öljyssä.
Ripaus romantiikkaakin kirjassa on: mukana on Nurmen työtoveri ja ystävä Katharine Henshaw.


title: Jumalan pikkusormi

text: Isomäki kuvaa aurinkotuulienergian mahdollisuuksia ja näkee ne jo aivan lähitulevaisuudessa taloudellisesti järkevinä. Tarinan aurinkotuulivoimala on kolmen kilometrin korkeuteen kohoava piippu, jossa kohoava ilmavirta synnyttää energiaa. Isomäki itse ei tätä ratkaisua pidä todellisuudessa kovin toimivana, mutta sanoo että teoksen dramaturgian kannalta se oli hyvä ratkaisu. Se saattaisi tosin toimia yöenergian tuottajana.


title: Jumalan pikkusormi

text: Voimalan rakentajat ovat "Jumalan pikkusormessa" saksalaisia, ja kesäkuussa 2009 tuli julki, että saksalaiset aikovat sijoittaa Saharan aurinkovoimahankkeisiin 400 miljardia euroa. Toinen ajankohtainen teema on ydinvoimaloiden vaara joutua sabotaasien kohteeksi. Kirjaa kirjoittaessaan Isomäki kertoo joutuneensa aiheesta vastakkain Säteilyturvakeskuksen johdon kanssa, joka hänen mukaansa vähättelee vaaroja ja varoittaa uskomasta yhdysvaltalaisia, Säteilyturvakeskuksen mukaan ylimitoitettuja, varoituksia ydinvoimaloiden riskeistä. Isomäki toi näkökulmansa esille 24. marraskuuta 2009 YLEn Aamun kirja -haastattelussa, ja aiemmin viikolla julkaistussa, ydinvoimaa ruotivassa pamfletissaan "".


title: Jumalan pikkusormi

text: Jos teos pysyttelisi jännitysromaanin tasolla, se kriitikon mukaan jäisi pinnalliseksi viihteeksi, mutta kun tarinaan sidotaan yhteiskunnallisia ulottuvuuksia, voi lukija pohtia erilaisten teknisten keinojen mahdollisuuksia. Samalla hän tuo tarinaan historiallisia ulottuvuuksia, menneitä kulttuureja ja uskontojen aiempia solmukohtia. Isomäen kieli saa kriitikolta kehuja: hän "kirjoittaa sujuvaa perussuomea, jota lukee nikottelematta".


title: Keijupitta

text: Keijupitta ("Pitta nympha") on Itä-Aasiassa tavattava värikäs pittoihin kuuluva varpuslintu. Kansainvälinen luonnonsuojeluliitto luokittelee lajin vaarantuneeksi.


title: Keijupitta

text: Kooltaan keijupitta on 16–19,5 cm. Selästään ja siivistään laji on väritykseltään kirkkaan vihreä. Siivissä on myös hohtavaa sinistä. Myös yläperä on sininen. Päälaki ja otsa ovat keijupitalla punaruskeat. Päässä on valkoinen silmäkulmajuova ja siipiä ympäröi musta maski. Kurkku ja rinta ovat väritykseltään kellertävän valkoiset. Alavatsa ja -perä ovat linnulla väriltään kirkkaan punaiset. Pyrstö on hyvin lyhyt. Keijupitta muistuttaa ulkonäöltään sateenkaaripittaa ("Pitta moluccensis"), mutta on sateenkaaripittaa pienikokoisempi ja sateenkaaripitan höyhenpuvussa on enemmän sinistä.


title: Keijupitta

text: Keijupitta pesii Japanissa, Etelä-Koreassa, Kiinassa ja Taiwanissa. Talveksi se muuttaa Borneon saarelle. Lajin elinympäristöä ovat subtrooppiset metsät. Japanissa keijupittaa tavataan ainavihannissa leveälehtisiä puita kasvavissa metsissä, jotka sijaitsevat rannikon läheisyydellä. Japanissa lajia tavataan metsistä, jotka sijaitsevat yleensä alle 500 metrin korkeudella merenpinnasta. Etelä-Koreassa keijupitan elinympäristöä ovat kosteat, tiheät metsät aina 1 200 metrin korkeuteen meren pinnasta.


title: Keijupitta

text: Keijupitan ravintoa ovat selkärangattomat eläimet. Ravintoaan laji etsii maasta lehtiaineksen seasta.


title: Keijupitta

text: Keijupittakannan kooksi arvellaan 2 500–10 000 yksilöä. Suurin keijupittakantaan kohsidtuva uhka on elinympäristön tuhoutuminen. Metsän hakkuu viljelysmaaksi ja polttopuiksi on erittäin voimakasta Kiinassa ja alkuperäisten kosteiden metsien määrä vähenee myös Japanissa. Lajia on myös pyydystetty häkkilinnuksi. Laji on myös herkkä ihmisen aiheuttamille häiriöille kuten rakennusprojekteille. Häiriöitä aiheuttavat myös pesimäalueilla liikkuvat valokuvaajat.


title: Roger Aa Djupvik

text: Roger Aa Djupvik (s. 23. maaliskuuta 1981 Gloppen) on norjalainen maastohiihtäjä.


title: Roger Aa Djupvik

text: Maastohiihdon maailmancupissa Djupvik kilpaili ensimmäisen kerran Oslossa maaliskuussa vuonna 2002.. Hänen paras sijoitus maailmancupissa on joulukuulta 2006, kun hän oli Cogne/Val d'Aostan kisassa 7:s 15 km:n vapaalla hiihtotavalla. Norjan viestijoukkueessa Djupvik on parhaimmillaan voittanut osakilpailun. Oslon maailmancup-kisan jälkeen Djupvik oli seuraavan kerran kymmenen parhaan joukossa Kuusamossa marraskuussa 2009 15 km:n vapaalla.


title: Torin Koos

text: Torin Koos (s. 19. heinäkuuta 1980) on yhdysvaltalainen uransa lopettanut maastohiihtäjä.


title: Torin Koos

text: Maastohiihdon maailmancupissa Koos kilpaili ensimmäisen kerran Cognessa joulukuussa vuonna 2001. Hänen paras sijoitus maailmancupissa on tammikuulta 2007, kun hän oli Otepään sprinttikisassa kolmas perinteisellä hiihtotavalla.


title: Torin Koos

text: Koos on myös osallistunut kaksiin talviolympialaisiin. Salt Lake Cityssä vuonna 2002 hän oli sprintissä 35:s. Hänen paras sijoitus hiihtolajien MM-kisoissa on 11. sija joukkuesprintissä Liberecissä vuonna 2009.


title: Torin Koos

text: Koos lopetti uransa maastohiihtäjänä vuonna 2016.


title: Elizabeth Stephen

text: Elizabeth Stephen (s. 12. tammikuuta 1987 Barre, Vermont) on yhdysvaltalainen uransa lopettanut maastohiihtäjä.


title: Elizabeth Stephen

text: Maastohiihdon maailmancupissa Stephen kilpaili ensimmäisen kerran Davosissa helmikuussa vuonna 2007. Hänen paras sijoituksensa maailmancupissa on toinen Rybinskin vapaan hiihtotavan 10 kilometrillä tammikuussa 2015 ja Pyeongchangin 15 kilometrin yhdistelmäkilpailussa helmikuussa 2017. Tour de Skin kokonaiskilpailussa hän oli viides 2015 ja seitsemäs 2014. Viestissä hän on ollut toinen Nové Městossa tammikuussa 2016 sekä kolmas Jällivaarassa marraskuulla 2012 ja Lillehammerissa joulukuulla 2013. Maailmancupin kokonaiskilpailussa hän sijoittui kymmenenneksi kaudella 2014–2015.


title: Elizabeth Stephen

text: Stephen sijoittui Liberecin MM-kilpailuissa 2009 yhdistelmäkilpailussa 15:nneksi ja 30 kilometrin yhteislähdössä 17:nneksi. Oslon MM-kilpailuissa 2011 Stephen oli yhdistelmäkilpailussa 24:s ja 30 kilometrin yhteislähdössä kuudestoista. Val di Fiemmen MM-kilpailuissa 2013 hän sijoittui 10 kilometrin vapaan hiihtotavan kilpailussa viidenneksi, 30 kilometrillä 16:nneksi, yhdistelmäkilpailussa 20:nneksi ja viestissä neljänneksi. Sotšin olympialaisissa 2014 hän oli yhdistelmäkilpailussa kahdestoista ja 30 kilometrin vapaan hiihtotavan yhteislähtökilpailussa 24:s. Falunin MM-kilpailuissa 2015 hän oli 10 kilometrin vapaan hiihtotavan kilpailussa kymmenes, 15 kilometrin yhdistelmäkilpailussa ja 30 kilometrin perinteisen kilpailussa yhdestoista sekä viestissä neljäs.


title: Elizabeth Stephen

text: Stephen on voittanut Yhdysvaltain mestaruuden yhteensä kahdeksan kertaa eri matkoilla.


title: Elizabeth Stephen

text: Stephen lopetti uransa maastohiihtäjänä maaliskuussa 2018.


title: Andrea Dettling

text: Andrea Dettling (s. 19. tammikuuta 1987 Altendorf) on sveitsiläinen alppihiihtäjä.


title: Andrea Dettling

text: Alppihiihdon maailmancupissa Dettling teki ensiesiintymisensä tammikuussa 2007. Dettlingin paras sijoitus maailmancupissa on 3. sija super-g:stä Cortina d'Ampezzossa 26. tammikuuta 2009. Val d'Isèren MM-kisoissa 2009 Dettling oli 22:s suurpujottelussa. Vancouverin olympialaisissa 2010 hän sijoittui super-g:ssä 12:nneksi.


title: Sibongile Khumalo

text: Sibongile Khumalo (24. syyskuuta 1957 Soweto) on eteläafrikkalainen ooppera- ja jazzlaulaja.


title: Sibongile Khumalo

text: Khumalo varhaisesta musiikillisesta koulutuksesta vastasi tämän isä musiikin professori Khabi Mngoma. Hän opiskeli musiikkia "University of Zululandissa" toimi samassa yliopistossa myöhemmin tutkijana ja opettajana.


title: Sibongile Khumalo

text: Khumalo nousi kuuluisuuteen voitettuaan Standard-pankin nuoren artistin palkinnon Grahamstownin festivaaleilla vuonna 1993. Tämän jälkeen Khumalo on esiintynyt laajasti erilaisten kokoonpanojen kanssa mukaan lukien presidentti Nelson Mandelan virkaanastujaisissa vuonna 1994.


title: Sibongile Khumalo

text: Khumalon ensimmäinen albumi "Ancient Evenings" (1996) sisälsi afrikkalaista musiikkia. Hänen oopperadebyyttinsä oli Georges Bizet'n Carmen. Keväällä 1997 hän toimi solistina Giuseppe Verdin Requiemissä sir David Willcocksin johdolla.


title: Cochrane-verkosto

text: Cochrane-verkosto () on arvostettu kansainvälinen tutkimusverkosto, joka tuottaa Cochrane-katsauksia eli tiivistelmiä lääketieteellisestä tutkimustiedosta. Cochrane-katsauksissa kootaan kaikki saatavilla oleva tutkimustieto tarkasti rajatusta aiheesta. Cochrane-kirjasto ilmestyy neljä kertaa vuodessa verkossa ja CD-ROM-versiona. Se sisältää Cochrane-katsauksien tietokannan ja muita katsauksia sekä alkuperäistutkimuksia. Cochrane-yhteistyössä toimii kansainvälisesti 22 000 ihmistä enimmäkseen oman toimensa ohella. Näistä osa työskentelee oman laitoksensa tuella esim. katsauksen päivittämisen ajan.


title: Cochrane-verkosto

text: Cochrane-verkosto on perustettu vuonna 1993, ja se on nimetty brittiläisen epidemiologin Archie Cochranen mukaan. Cochrane-verkoston toimintaa johtaa valittu ohjausryhmä.


title: Charisma Records

text: Charisma Records oli englantilaisen musiikkivaikuttaja Tony Stratton-Smithin vuonna 1969 perustama levy-yhtiö. Se tunnettiin myös nimellä "The Famous Charisma Label" ja sen tunnuksena vinyyleissä oli ns. hatuntekijä-piirros. Monet progressiivisen rockin artistit ja yhtyeet levyttivät Charismalle.


title: Charisma Records

text: Tunnetuimpia yhtiön artisteja ja yhtyeitä ovat olleet Genesis, Peter Gabriel, Julian Lennon ja Monty Python-ryhmä. Lisäksi mm. Van der Graaf Generator, Hawkwind, Alan Parsons ja Malcolm McLaren olivat yhtiön artisteja.


title: Charisma Records

text: Vuonna 1983 yhtiö myytiin Virgin Recordsille, jonka puolestaan EMI osti vuonna 1986. Charisman katalogia on julkaissut EMI:n alainen Angel Music Group.


title: Charisma Records

text: WWW-sivusto


title: Erin Andrews

text: Erin Jill Andrews (s. 4. toukokuuta 1978 Lewiston, Maine) on yhdysvaltalainen urheilu-uutisten toimittaja ja selostaja Fox Sports-kanavalla. Hän toimii samalla juontajana Yhdysvaltalaisessa "Dancing with the Stars" tanssikilpailussa ABC-kanavalla. Aikaisemmin Andrews toimi urheilutoimittajana ESPN-kanavalla ja juontajana ABC:n "Good Morning America"-ohjelmassa.


title: Erin Andrews

text: Erin syntyi Lewistonissa Paula ja Steven Andrewsille. Hänellä on pikkusisko nimeltä Kendra.


title: Erin Andrews

text: Andrews sai Bachelor of Arts-tutkinnon Floridan yliopistosta vuonna 2000.


title: Erin Andrews

text: Vuonna 2000 Andrews aloitti toimittajanuran freelancerinä "Fox Sports Floridan" kanavalle. Vuosina 2001 ja 2001 hän toimi Tampa Bay Lightningin pelien toimittajana "Sports Sunilla". 2002–2004 vuosina Andrews oli "Turner Southin" studioemäntä ja toimittaja Atlanta Braves, Atlanta Thrashers ja Atlanta Hawks seuroille.


title: Erin Andrews

text: Vuonna 2004 Andrews siirtyi ESPN-kanavalle urheilutoimittajaksi.


title: Erin Andrews

text: Hänestä tuli nopeasti internet-sensaatio kauneutensa vuoksi. Playboy on valinnut Andrewsin Amerikan seksikkäimmäksi urheilutoimittajaksi vuosina 2007 ja 2008 hänen työskennellessään ESPN-televisiokanavalla.


title: Erin Andrews

text: Vuonna 2010 hän otti osaa Yhdysvaltalaiseen "Dancing with the Stars" tv-kisaan parinaan Maksim Chmerkovskiy, jossa he sijoittuivat lopulta kolmanneksi.


title: Erin Andrews

text: Vuonna 2012 Andrews siirtyi ESPN-kanavalta "Fox Sportsille". Hänestä tuli "Fox College Football" uutisosion ensimmäinen juontaja.


title: Erin Andrews

text: Anderws korvasi Brooke Burken "Dancing with the Starsin" 18:sta kauden juontajana vuonna 2014.


title: Erin Andrews

text: Joulukuusta 2012 lähtien Anderws on seurustellut jääkiekkoilija Jarret Stollin kanssa. Pari meni kihloihin joulukuussa 2016.


title: Erin Andrews

text: Vuonna 2009 internettiin vuodettiin salaa kuvattu alastonvideo Andrewsista. Suuren mediahälyn takia hän pakeni Meksikoon. Palatessan yhdysvaltoihin hän myönsi olevansa henkilö videolla, ja että se on kuvattu salaa. FBI onnistui jäljittämään salakuvaajan, Michael Barrettin ja hän sai 2,5 vuoden vankilatuomion.


title: Cochrane

text: Cochrane on muun muassa:


title: Sechs kleine Klavierstücke

text: Sechs kleine Klavierstücke eli Kuusi pientä pianokappaletta (op. 19) on Arnold Schönbergin vuonna 1911 säveltämä teos. Se koostuu kuudesta kappaleesta soolopianolle. Teoksen esitti ensi kertaa Louis Closson Berliinissä 4. helmikuuta 1912. Muiden muassa Glenn Gould ja Maurizio Pollini ovat tehneet siitä levytyksiä.


title: Yaogan

text: Yaogan on Kiinan kansantasavallan ensimmäinen kaukokartoitussatelliittien perhe, joka on tehty luonnonkatastrofien ennakoimista varten.


title: Yaogan

text: Yaogan 1:n kehitystyön teki Shanghain avaruuslennon teknologian akatemia. Se laukaistiin 27. huhtikuuta 2006 kello 22:48 UTC Pitkä Marssi-kantoraketilla Taiyuanin laukaisukeskukesta. Satelliitti lentää aurinkosynkroonisella kiertoradalla, jonka korkeus on noin 620 km. Satelliitin massa on 2700 kg. Satelliitti on ensimmäinen kiinalainen satelliitti, jossa on synteettsen apertuurin tutka (SAR-tutka). Läntiset asevoimat nimesivät sen Jian Bing-5:ksi (JB-5) ja sitä pidettiin länsimaissa sotilaallisena satelliittina, koska satelliitti oli valmistettu kansanarmeijan omistamilla tehtailla.


title: Yaogan

text: Yaogan 2 laukaistiin 25. toukokuuta 2007. Sen hyötykuorma lienee optinen, kamera.


title: Yaogan

text: Yaogan 3 laukaistiin vuonna 2007.


title: Yaogan

text: Yaogan 4 laukaistiin 1. joulukuuta 2008.


title: Yaogan

text: Yaogan 5 on lännessä nimetty kuvaavaksi tiedustelusatelliitiksi. Se laukaistiin 15. joulukuuta 2008.


title: Yaogan

text: Yaogan 6 laukaistiin 22. huhtikuuta 2009. Kiina käyttää sitä maan käytön mittauksiin, ympäristön tilan seurantaan, kaupunkien laajenemisen suunnitteluun, sadon arviointiin ja maanjäristys- ja tulva-alueiden kuvaamiseen. Länsimaat väittävät satelliittia kuitenkin tutkasatelliitiksi, yölläkin näkeväksi vakoilusatelliitiksi.


title: Yaogan

text: Yaogan 7-kaukokartoitussatelliitti laukaistiin 9.12.2009 Jiuquanin avaruuskeskuksesta.


title: Yaogan

text: Yaogan 8-kaukokartoitussatelliitti laukaistiin 15.12.2009 Taiyanin avaruuskeskuksesta.


title: Yaogan

text: Yaogan 9-kaukokartoitussatelliitti laukaistiin 5.2.2010 Jiuquanin avaruuskeskuksesta; yhdysvaltalaisen arvion mukaan kyseessä on sotilaallinen kaukokartoitussatelliitti.


title: Yaogan

text: Yaogan 10 laukaistiin 9.8.2010 Taiyanin avaruuskeskuksesta.


title: Yaogan

text: Yaogan 11 laukaistiin 22.9.2010 Jiuquanin avaruuskeskuksesta.


title: Antti Kosunen

text: Antti Kosunen (s. 1965) on suomalainen pääomasijoittaja ja sarjayrittäjä. Hän on ollut mukana teknologiapatenttien lisensointihankkeissa ja osallistunut oikeudenkäynteihin USA:ssa sekä Euroopassa haastaen isoja yrityksiä, kuten esimerkiksi Amazonin ja Nokian.


title: Antti Kosunen

text: Kosunen on toiminut neuvonantajana lukuisissa IPR intensiivisissä yritysjärjestelyissä ja toimii nykyisin muun muassa LexFord Enterprises Oy:n hallituksen puheenjohtajana sekä Anadeus Oy:n ja Intellectual Assets Inc.:n neuvonantajana. Sen lisäksi Kosunen on muun muassa Helsingin yliopiston osittain omistaman VIGO-yrityskehityshankkeita manageroivan Food Process Innovations Oy:n hallituksen puheenjohtaja.


title: Antti Kosunen

text: Hän on entinen QPR software Oyj:n toimitusjohtaja. QPR Software Oyj listattiin Helsingin pörssiin Kosusen toimitusjohtajuuskaudella. Hän oli QPR Softwaren suurin omistaja noin 30 % omistusosuudellaan. Ennen sitä hän toimi European Business Instituten vetäjänä.


title: Antti Kosunen

text: Koulutukseltaan Kosunen on kauppatieteiden maisteri Helsingin kauppakorkeakoulusta.


title: HMS Gurkha (F20)

text: HMS Gurkha (viirinumerot L20 8.–12.1938, F20 1.1939 alkaen) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Gurkha (F20)

text: Alus tilattiin 10. maaliskuuta 1936 Fairfield Shipbuilding and Engineering Companyltä Govanista Glasgowista osana vuoden 1935 laivasto-ohjelmaa. Aluksen valmistuskustannukset olivat 340 997 puntaa ilman Amiraliteetin toimittamia ase- ja viestijärjestelmiä.


title: HMS Gurkha (F20)

text: "HMS Gurkha" liitettiin palvelukseen otettaessa Välimeren laivaston 1. Tribal hävittäjälaivueeseen. Alus kolaroi 2. maaliskuuta 1939 sisaraluksensa "HMS Sikhin" kanssa. Se siirrettiin 4. maaliskuuta Maltalla telakalle, mistä se palasi 21. huhtikuuta laivueeseen.


title: HMS Gurkha (F20)

text: "HMS Gurkha" määrättiin toukokuussa osallistumaan laivueen mukana laivastoharjoitukseen ja -vierailuihin. Alus purjehti 29. toukokuuta Mersa Matruhista yhdessä "HMS Afridin" kanssa sekä vieraili seuraavien kuukausien aikana itäisen Välimeren satamissa.


title: HMS Gurkha (F20)

text: "HMS Gurkha" osallistui laivaston mukana Aegean merellä pidettyyn sotaharjoitukseen, minkä jälkeen se palasi Aleksandriaan. Alus määrättiin syyskuussa erikoistehtäviin Punaiselle merelle yhdessä "HMS Sikhin", "HMS Mohawkin" ja "HMS Afridin" kanssa. Osasto purjehti 3. syyskuuta Suezin kanavan läpi, minkä jälkeen ne aloittivat Massawan edustalla meriliikenteen valvonnan sekä Italian laivaston liikkeiden seurannan toisen maailmansodan sytyttyä. Osasto vaputettiin vielä syyskuun aikana tehtävästä, minkä jälkeen alukset palasivat Aleksandriaan.


title: HMS Gurkha (F20)

text: "HMS Gurkha" määrättiin siirtymään kotivesille, jonne se siirtyi Maltan ja Gibraltarin kautta. Alus saapui 13. lokakuuta Portlandiin, minkä jälkeen se aloitti partio- ja saattotehtävät. Alus poistettiin 28. marraskuuta palveluksesta odottamaan telakalle pääsyä turbiineissa havaittujen vikojen vuoksi.


title: HMS Gurkha (F20)

text: "HMS Gurkha" siirrettiin 9. joulukuuta John I. Thornycroftin telakalle Woolstoniin Southamptoniin. Alus kärsi 25. tammikuuta 1940 pahoja rakenteellisia vikoja kolaroidessaan koeajojen aikana. Se siirrettiin uudelleen korjattavaksi samalle telakalle. Alus siirtyi 3. helmikuuta Southamptonista Scapa Flowhun, jossa se oli seuraavan viikon koulutettavana ennen liittymistään laivueeseen.


title: HMS Gurkha (F20)

text: "HMS Gurkha" upotti 24. maaliskuuta syvyyspommein Saksan laivaston sukellusveneen "U-53":n ().


title: HMS Gurkha (F20)

text: "HMS Gurkha" suojasi 9. huhtikuuta yhdessä "HMS Afridin", "HMS Sikhin", "HMS Mohawkin", "HMS Somalin", "HMS Matabelen" ja "HMS Mashonan" kanssa risteilijöitä "HMS Manchester", "HMS Southampton", "HMS Sheffield" ja "HMS Glasgow". Osaston tehtävänä oli hyökätä Bergenissä olevaa Saksan laivaston osastoa vastaan. Amiraliteetti peruutti kuitenkin operaation ja määräsi alukset liittymään Kotilaivastoon. Osaston palattua Kotilaivasto joutui Saksan ilmavoimien pommikoneiden maaliksi, jonka aikana risteilijät "HMS Southampton" ja "HMS Glasgow" vaurioituivat lähelle osuneista pommeista.


title: HMS Gurkha (F20)

text: "HMS Gurkha" siirtyi etäämmälle, jotta ilmatorjunta-aseille saataisiin parempi ampuma-ala. Aluksen perään osui pommi, joka aiheutti tulipalon sekä voimakkaan vuodon tehden siitä liikuntakyvyttömän. Alus kaatui ja upposi vieden mukanaan kuusitoista miehistönjäsentä mukaan lukien aluksen päällikön. Risteilijä "HMS Aurora" pelasti vedestä 190 "HMS Gurkhalta" pelastunutta.


title: HMS Maori (F24)

text: HMS Maori (viirinumerot L24, F24 ja G24) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Maori (F24)

text: Alus tilattiin 10. maaliskuuta 1936 Fairfield Shipbuilding and Engineering Companyltä Glasgowista osana vuoden 1935 laivasto-ohjelmaa. Sen köli laskettiin 6. heinäkuuta ja alus laskettiin vesille 2. syyskuuta seuraavana vuonna. Alus valmistui 30. marraskuuta 1938, jolloin sen tarjoukseen perustunut hinta oli 340622 puntaa ilman Amiraliteetin toimittamia ase- ja viestijärjestelmiä.


title: HMS Maori (F24)

text: "HMS Maori" määrättiin palvelukseen otettaessa Välimeren laivaston 1. Tribal-laivueeseen. Alus oli joulukuun 1938 varustettavana ja koulutettavana kotivesillä ennen siirtymistään tammikuun lopulla 1939 Maltalle laivueeseensa. Laivueen nimi vaihtui huhtikuussa 4. Hävittäjälaivueeksi.


title: HMS Maori (F24)

text: Alus siirtyi heinäkuussa laivueen mukana Aleksandriaan laivastoharjoituksiin ja edelleen elokuussa harjoituksiin itäiselle Välimerelle, minkä päätteeksi alus vieraili harjoitukseen osallistuneiden muiden alusten mukana Istanbulissa Turkissa. Vierailun loputtu alus palasi laivaston mukana Aleksandriaan.


title: HMS Maori (F24)

text: "HMS Maori" siirtyi lokakuussa 1939 laivueen mukana Britteinsaarille, jossa se aloitti Pohjanmeren merialueen valvonnan estääkseen Saksan laivaston pääsyn Atlantille. Se etsi marraskuun lopulla "HMS Inglefieldin" kanssa merihätään joutunutta sukellusvene "HMS Triadia", joka löydettiin 30. marraskuuta. Sukellusvene hinattiin Stavangeriin Norjaan ja edelleen joulukuussa Tyneen.